title: 2013/551/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα X — Ευρωπαϊκή Υπηρεσία Εξωτερικής Δράσης

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/139

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα X — Ευρωπαϊκή Υπηρεσία Εξωτερικής Δράσης
   (2013/551/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 — C7-0235/2012] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165, 166 και 167,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Υποθέσεων (Α7-0099/2013),

               1.

               χορηγεί απαλλαγή στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας, όσον αφορά την εκτέλεση του γενικού προϋπολογισμού της Ευρωπαϊκής Υπηρεσίας Εξωτερικής Δράσης για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 344 της 12.11.2012, σ. 1.

      (4)  ΕΕ C 348 της 14.11.2012, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα X — Ευρωπαϊκή Υπηρεσία Εξωτερικής Δράσης
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 — C7-0235/2012] (2),

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165, 166 και 167,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Υποθέσεων (Α7-0099/2013),

                  A.

                  λαμβάνοντας υπόψη ότι η Ευρωπαϊκή Υπηρεσία Εξωτερικής Δράσης (ΕΥΕΔ) συστάθηκε δυνάμει του άρθρου 27 παράγραφος 3 της Συνθήκης για την Ευρωπαϊκή Ένωση και άρχισε να λειτουργεί την 1η Ιανουαρίου 2011·

                  B.

                  λαμβάνοντας υπόψη ότι, σύμφωνα με την αιτιολογική σκέψη 1 της απόφασης 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (7), η ΕΥΕΔ αποτελεί λειτουργικά αυτόνομο φορέα της Ένωσης «υπό την εξουσία του Ύπατου Εκπροσώπου» [της Ένωσης για θέματα εξωτερικής πολιτικής και πολιτικής ασφάλειας] («Ύπατος Εκπρόσωπος»)·

                  Γ.

                  λαμβάνοντας υπόψη ότι η Επιτροπή έχει προτεραιότητα από νομική άποψη όσον αφορά τη διαχείριση των επιχειρησιακών δαπανών· λαμβάνοντας υπόψη ότι έχει θεσπιστεί κατανομή αρμοδιοτήτων μεταξύ της ΕΥΕΔ και της Υπηρεσίας Μέσων Εξωτερικής Πολιτικής που υπάγεται στην Επιτροπή·

                  Δ.

                  λαμβάνοντας υπόψη ότι η ΕΥΕΔ είναι αρμόδια για τη δημοσιονομική διαχείριση των διοικητικών δαπανών της έδρας της και των αντιπροσωπειών της Ένωσης·

                  E.

                  λαμβάνοντας υπόψη ότι ο προϋπολογισμός της ΕΥΕΔ για το 2011 αποτελείτο από κατ’ αναλογία μεταφορές πιστώσεων από την Επιτροπή και από τη Γενική Γραμματεία του Συμβουλίου·

                  1.

                  παρατηρεί ότι το Ελεγκτικό Συνέδριο έκρινε, βάσει των ελεγκτικών εργασιών του, ότι το σύνολο των πληρωμών για το οικονομικό έτος που έληξε στις 31 Δεκεμβρίου 2011, οι οποίες αφορούν τις διοικητικές και λοιπές δαπάνες των θεσμικών και άλλων οργάνων, δεν περιείχαν ουσιώδη σφάλματα·

                  2.

                  σημειώνει ότι, αν και το 2011 ήταν το πρώτο οικονομικό έτος για την ΕΥΕΔ, ωστόσο, η υπηρεσία έχει την πλήρη ευθύνη για το οικονομικό έτος 2011 και πρέπει να διασφαλίσει την αυστηρή συμμόρφωση με τη νομοθεσία· παροτρύνει την ΕΥΕΔ να εξετάσει ποια διδάγματα μπορούν να αντληθούν από το πρώτο έτος λειτουργίας της·

                  3.

                  επισημαίνει ότι, στην ετήσια έκθεση για το 2011, το Ελεγκτικό Συνέδριο συμπεριέλαβε παρατηρήσεις σχετικά με την ΕΥΕΔ που αφορούσαν την καταβολή των κοινωνικών επιδομάτων και αποζημιώσεων στα μέλη του προσωπικού, τη σύναψη συμβάσεων με έκτακτους υπαλλήλους, τη διαχείριση μιας σύμβασης παροχής υπηρεσιών ασφαλείας και τις διαδικασίες σύναψης συμβάσεων· παροτρύνει την ΕΥΕΔ να λάβει τα απαραίτητα μέτρα για να αντιμετωπίσει τα θέματα που εντοπίζονται στις παρατηρήσεις αυτές·

                  4.

                  εκφράζει την ανησυχία του διότι τα Ελεγκτικό Συνέδριο διαπίστωσε σε έναν μικρό αριθμό περιπτώσεων ότι η μη τήρηση των κανόνων έχει οδηγήσει σε παράτυπες πληρωμές σε μέλη του προσωπικού, σε νομική αβεβαιότητα για το έκτακτο προσωπικό και την ΕΥΕΔ, σε έλλειψη συμμόρφωσης με τον δημοσιονομικό κανονισμό, σε μη εισπραχθέντα ΦΠΑ και σε παραβάσεις των κανόνων περί δημόσιων συμβάσεων που είναι υποχρεωμένα να τηρούν όλα τα όργανα της Ένωσης· σημειώνει ότι η ΕΥΕΔ είναι πλήρως υπεύθυνη για τη λειτουργία της και ότι έχει δηλώσει πως έχει λάβει τα απαραίτητα μέτρα για να αποτρέψει την επανάληψη περιπτώσεων μη τήρησης των κανόνων· ζητεί από την ΕΥΕΔ, στο πλαίσιο της διαδικασίας απαλλαγής για το 2012, να ενημερώσει το Κοινοβούλιο σχετικά με τα αποτελέσματα·

                  5.

                  έχει υπόψη του τις απαντήσεις που δόθηκαν στις παρατηρήσεις του Ελεγκτικού Συνεδρίου και συμφωνεί με τις συστάσεις του, σύμφωνα με τις οποίες πρέπει να ληφθούν μέτρα προκειμένου να διασφαλιστεί ότι τα μέλη του προσωπικού θα προσκομίζουν σε τακτά χρονικά διαστήματα έγγραφα που πιστοποιούν την προσωπική τους κατάσταση· παρατηρεί ότι η ΕΥΕΔ σχεδιάζει, από κοινού με την Υπηρεσία Διαχείρισης και Εκκαθάρισης Ατομικών Δικαιωμάτων, να θέσει σε εφαρμογή σύστημα για την έγκαιρη εποπτεία αυτών των εγγράφων· η ΕΥΕΔ πρέπει επίσης να βελτιώσει περαιτέρω τον σχεδιασμό, τον συντονισμό και την απόδοση των διαδικασιών σύναψης συμβάσεων, μέσω κατάλληλων ελέγχων και καλύτερης καθοδήγησης·

                  6.

                  εκφράζει τη λύπη του διότι, σύμφωνα με τις παρατηρήσεις του Ελεγκτικού Συνεδρίου, ο κίνδυνος να πραγματοποιηθούν παράτυπες ή αδικαιολόγητες πληρωμές, σε περίπτωση αλλαγής της προσωπικής κατάστασης των μελών του προσωπικού, συνέχισε να είναι υπαρκτός το 2012 παρά το γεγονός ότι η ΕΥΕΔ καθιέρωσε μηχανισμό ετήσιας επικαιροποίησης· καλεί την ΕΥΕΔ να επισυνάψει πληροφορίες σχετικά με την εφαρμογή αυτού του νέου μηχανισμού στην ετήσια έκθεση δραστηριοτήτων της για το 2012·

                  7.

                  παρατηρεί ότι στα τέλη του 2011, ο τελικός προϋπολογισμός ανήλθε σε 188 000 000 EUR για την έδρα της ΕΥΕΔ, με ποσοστό εκτέλεσης 91 % και σε 276 100 000 EUR για τις αντιπροσωπείες, με μικρότερο ποσοστό εκτέλεσης, ύψους 89 %· έχει υπόψη του ότι ο προϋπολογισμός των αντιπροσωπειών χρειάστηκε να συμπληρωθεί από την Επιτροπή με συνολικό ποσό 252 400 000 EUR και με ποσοστό εκτέλεσης 85 %· σημειώνει επίσης ότι, στο τέλος του 2012, η τελική εκτέλεση του προϋπολογισμού 2011 κατέδειξε ποσοστό εκτέλεσης 97 % για την έδρα και 97 % για τις αντιπροσωπείες·

                  8.

                  εκφράζει τη λύπη του διότι, μετά από έναν διορθωτικό προϋπολογισμό και ορισμένες μεταφορές από την Επιτροπή αλλά και μεταξύ υπηρεσιών, το 2011, η υποαπορρόφηση και η μεταφορά πιστώσεων εξακολούθησαν να είναι πολύ υψηλές· προτείνει την εκπόνηση βασικών δεικτών επίδοσης για την παρακολούθηση των κυριότερων τομέων, προκειμένου να βελτιωθεί η εκτέλεση του προϋπολογισμού τα προσεχή έτη·

                  9.

                  υπενθυμίζει ότι η ΕΥΕΔ είναι προσφάτως συσταθείσα δομή, προερχόμενη από την ενοποίηση πολλών διαφορετικών υπηρεσιών και ότι το 2011 υπήρξε το πρώτο έτος λειτουργίας της με πολυάριθμες τεχνικές δυσκολίες που έπρεπε να ξεπεραστούν, ιδίως όσον αφορά τις προμήθειες και τις προσλήψεις· σχολιάζει επίσης ότι ο υπέρμετρος διοικητικός φόρτος που οφείλεται στις αναγκαίες διευθετήσεις για την έναρξη λειτουργίας δεν πρόκειται κατά πάσα πιθανότητα να επαναληφθεί τα προσεχή έτη·

                  10.

                  εκφράζει την ιδιαίτερη ικανοποίησή του για τις λεπτομερείς απαντήσεις που δόθηκαν στις γραπτές και προφορικές ερωτήσεις που έθεσαν τα μέλη της Επιτροπής Ελέγχου του Προϋπολογισμού του Ευρωπαϊκού Κοινοβουλίου, ερωτήσεις ευρέος φάσματος που υπερβαίνει κατά πολύ το πεδίο των διοικητικών δαπανών της ΕΥΕΔ·

                  11.

                  επισημαίνει τις παρατηρήσεις σχετικά με ορισμένες αδυναμίες που διαπιστώθηκαν όσον αφορά τη διαδικασία σύναψης συμβάσεων και τη διαδικασία προκήρυξης διαγωνισμών και καλεί την ΕΥΕΔ να διορθώσει αυτές τις αδυναμίες χωρίς περιττές καθυστερήσεις·

                  12.

                  επισημαίνει τη σημασία που έχει η τρέχουσα απαλλαγή ως προς τον καθορισμό του πλαισίου εντός του οποίου θα κινηθούν οι μελλοντικές διαδικασίες απαλλαγής και φρονεί ότι θα θεμελιώσει τις προσδοκίες μελλοντικών εξελίξεων και βελτιώσεων ως προς την αποτελεσματικότητα της ΕΥΕΔ και των δράσεων της· καλεί την Ύπατη Εκπρόσωπο να επανεξετάσει την οργάνωση και λειτουργία της ΕΥΕΔ, συνοδευόμενη, εάν είναι απαραίτητο, από προτάσεις αναθεώρησης της απόφασης 2010/427/ΕΕ, έως τα μέσα του 2013·

                  13.

                  φρονεί ότι η διαδικασία απαλλαγής δεν μπορεί να χρησιμοποιηθεί για την πραγματοποίηση λεπτομερών συγκρίσεων ως προς τις συνθήκες που επικρατούν στις 140 γεωγραφικές τοποθεσίες στις οποίες καλείται να λειτουργήσει η ΕΥΕΔ, συνθήκες που κυμαίνονται από την τάξη και ασφάλεια μέχρι την ουσιαστικά εμπόλεμη ζώνη· αντιλαμβάνεται ότι αυτές οι τοποθεσίες χαρακτηρίζονται από ευρεία ποικιλία συνθηκών διαβίωσης·

                  14.

                  αναγνωρίζει ότι οι προκλήσεις, όσον αφορά την εκτέλεση του προϋπολογισμού, που αντιμετωπίζονται σε τρίτες χώρες είναι πολύ διαφορετικές από εκείνες που αντιμετωπίζονται στο εσωτερικό της Ένωσης· ζητεί τον σαφή διαχωρισμό και συντονισμό των ρόλων και των ευθυνών μεταξύ Επιτροπής και ΕΥΕΔ, όσον αφορά τον δημοσιονομικό προγραμματισμό και την εκτέλεση του προϋπολογισμού σε τρίτες χώρες·

                  15.

                  σημειώνει την περίοδο εντατικών προσλήψεων που διένυσε η ΕΥΕΔ κατά τον πρώτο χρόνο λειτουργίας της, ώστε να διασφαλιστεί ότι το χρονικό διάστημα μέχρι την πλήρη στελέχωσή της να είναι το ελάχιστο δυνατό· παρατηρεί επίσης ότι η πλήρωση των θέσεων ορισμένων αντιπροσωπειών είναι δυσκολότερο να πραγματοποιηθεί λόγω του επιπέδου των κινδύνων στις συγκεκριμένες περιοχές·

                  16.

                  εκφράζει τη λύπη του διότι η αναλογία των μελών του προσωπικού που προέρχονται από τα νεώτερα κράτη μέλη είναι ιδιαιτέρως χαμηλή σε σύγκριση με το προσωπικό που προέρχεται από την ΕΕ-15· τονίζει ότι είναι ανάγκη να διασφαλίζεται πιο ισόρροπη εκπροσώπηση των φύλων καθώς και η μεγαλύτερη δυνατή γεωγραφική ισορροπία κατά την πρόσληψη και τον διορισμό προσωπικού· παροτρύνει την ΕΥΕΔ να αναπτύξει τους κατάλληλους μηχανισμούς και να λάβει τα αναγκαία μέτρα ώστε, σε εύθετο χρόνο, να γίνει καλύτερη και πιο ισορροπημένη η εκπροσώπηση· επιδοκιμάζει το γεγονός ότι ο αριθμός των κενών θέσεων έχει μειωθεί· παροτρύνει την ΕΥΕΔ να χρησιμοποιήσει το γεγονός της κάλυψης κενών θέσεων για να ενισχύσει τη γεωγραφική ισορροπία σε όλα τα επίπεδα του προσωπικού·

                  17.

                  παρατηρεί ότι υπάρχουν διευθύνσεις με 22, 27 και 29 υπαλλήλους και διαχειριστικές διευθύνσεις με 44 υπαλλήλους· σημειώνει ότι υπάρχει μεγάλος αριθμός διευθυντικών θέσεων και μεγάλος αριθμός πολύ υψηλόβαθμων υπαλλήλων, σε καταφανή δυσαναλογία προς τα άλλα θεσμικά όργανα· ζητεί να διευκρινίσει η ΕΥΕΔ τους λόγους για τους οποίους συμβαίνει αυτό και παροτρύνει την ύπατη εκπρόσωπο να περιορίσει αυτή την εξαιρετικά βαριά διοίκηση· εκτιμά ότι οι εξηγήσεις που δόθηκαν από την ΕΥΕΔ για το θέμα αυτό είναι εν μέρει ορθές και ζητεί από τις αρμόδιες υπηρεσίες να καθορίσουν, σε μεσοπρόθεσμη και μακροπρόθεσμη βάση, οδικό χάρτη και κατάλληλες μεθόδους ώστε να διορθωθεί αυτή η σχετική ανισορροπία·

                  18.

                  επαναλαμβάνει ότι επιθυμία του είναι να θεσπιστεί το ταχύτερο δυνατόν μια πολιτική ανθρώπινου δυναμικού που θα αντικατοπτρίζει τις πολιτικές προτεραιότητες της Ένωσης και τις πραγματικές επιτόπιες ανάγκες· επισημαίνει σχετικά ότι, για τη βελτιστοποίηση του προφίλ του προσωπικού των αντιπροσωπειών, απαιτείται μια προσέγγιση που θα προκύψει μετά από συνεννόηση με την Επιτροπή (8)·

                  19.

                  ζητεί να υπάρξει μεγαλύτερη διαφάνεια όσον αφορά τις αρμοδιότητες της διοικητικής δομής της ΕΥΕΔ και τη μείωση των διπλών αρμοδιοτήτων· ζητεί να δημοσιευτεί το οργανόγραμμα αρμοδιοτήτων· διαβλέπει στην παρούσα κατάσταση τον κίνδυνο να υποστεί μεγάλη ζημία η εικόνα της ΕΥΕΔ εξαιτίας της αναποτελεσματικότητας·

                  20.

                  λαμβάνει υπόψη του με ικανοποίηση τη διαχείριση 8 800 φακέλων υποψηφίων και τη διεξαγωγή 1 300 συνεντεύξεων για την πλήρωση 118 θέσεων εργασίας· εκφράζει εντούτοις τη λύπη του διότι δεν υφίσταται συνολική εικόνα σχετικά με το πόσο συχνά καλείται ένας υποψήφιος σε συνέντευξη και διότι, επομένως, η διαδικασία δεν μπορεί να θεωρηθεί ως απολύτως διαφανής· καλεί την ΕΥΕΔ να σχηματίσει καλύτερη γενική εικόνα ως προς τις δαπάνες των συνεντεύξεων·

                  21.

                  απευθύνει έκκληση προκειμένου οι νεοδιορισθέντες υπάλληλοι της ΕΥΕΔ να δηλώσουν, με υπεύθυνη δήλωση, ότι δεν έχουν εργαστεί για λογαριασμό υπηρεσιών πληροφοριών στο παρελθόν·

                  22.

                  θεωρεί ότι οι αρμοδιότητες των ειδικών απεσταλμένων της Ένωσης είναι εξαιρετικά ασαφείς· ζητεί να λάβει ειδικό υπόμνημα σχετικά με τον τρόπο χρήσης των κονδυλίων που τους χορηγούνται για την εκτέλεση της αποστολής τους·

                  23.

                  παρατηρεί ότι το 39,5 % των πρέσβεων της Ένωσης προέρχονται από τα κράτη μέλη· υπενθυμίζει τη συμφωνία ότι το ένα τρίτο των θέσεων πρέπει να καλύπτονται από προσωπικό προερχόμενο από τα κράτη μέλη· παροτρύνει την ύπατη εκπρόσωπο να εφαρμόσει τη συμφωνία και άρα να συμπεριληφθούν στην ποσόστωση αυτή θέσεις μεσαίων και ανώτερων στελεχών·

                  24.

                  επισημαίνει ότι υφίσταται ανισορροπία στις αντιπροσωπείες μεταξύ υπαλλήλων της ΕΥΕΔ και της Επιτροπής· ζητεί τη μετάθεση περισσότερων υπαλλήλων της ΕΥΕΔ από την έδρα στις αντιπροσωπείες εντός των ορίων του προϋπολογισμού·

                  25.

                  υπογραμμίζει τις δυσχερείς συνθήκες τις οποίες αντιμετωπίζουν οι αντιπροσωπείες που διαθέτουν το λιγότερο προσωπικό λόγω του περίπλοκου και ανελαστικού χαρακτήρα των ειδικών κανόνων που διέπουν την εκχώρηση αρμοδιότητας για την έγκριση πληρωμών μεταξύ του προσωπικού της ΕΥΕΔ και της Επιτροπής· καλεί την ΕΥΕΔ και την Επιτροπή να μελετήσουν λύσεις που θα καταστήσουν ευχερέστερη τη διαδικασία έγκρισης κονδυλίων σε πνεύμα σεβασμού των κανόνων δημοσιονομικού ελέγχου·

                  26.

                  τονίζει ότι είναι σημαντικό να εξασφαλιστεί ότι το επιχειρησιακό προσωπικό, το οικονομικό προσωπικό και το προσωπικό ελέγχου και εποπτείας διαθέτουν τις δεξιότητες που απαιτούνται για την εκπλήρωση των καθηκόντων τους· καλεί την ΕΥΕΔ και την Επιτροπή να επικεντρώσουν τα επιμορφωτικά τους προγράμματα στην ενίσχυση αυτών των δεξιοτήτων και να υποβάλουν έκθεση στο Κοινοβούλιο σχετικά με την πρόοδο που έχουν επιτύχει·

                  27.

                  εφιστά την προσοχή στη δαπανηρή διαδικασία που συνεπάγεται η μέθοδος της ετήσιας μισθολογικής προσαρμογής για το τοπικό προσωπικό των αντιπροσωπειών της Ένωσης· φρονεί ότι η μεθοδολογία μπορεί να καταστεί αποδοτικότερη και οικονομικότερη· καλεί την ΕΥΕΔ να χρησιμοποιήσει μεθόδους υπολογισμού βάσει ανεξάρτητης και αντικειμενικής επιλογής οργανισμών αναφοράς στον αυτό τόπο ή σε παρόμοιους τόπους· προτείνει να προστεθεί μια επιτόπου λειτουργούσα υπηρεσία των Ηνωμένων Εθνών ως σταθερό συστατικό στοιχείο καθώς και να συμπεριληφθούν δύο πρεσβείες κρατών μελών και δύο τοπικοί εργοδότες, εκ των οποίων μία θα καθορίζεται από τον εργαζόμενο και μία από τον εργοδότη, προκειμένου να προσδιορίζεται κατάλληλη μέση τιμή· ζητεί τη θέσπιση μηχανισμού για την απαλλαγή του πρέσβη της Ένωσης από την ευθύνη των διαπραγματεύσεων περί μισθών με το τοπικό προσωπικό και ζητεί να ισχύει για πέντε χρόνια η επιλογή των οργανισμών αναφοράς·

                  28.

                  εκφράζει την ανησυχία του για τα υψηλά ποσοστά απουσιών στις αντιπροσωπείες της Ένωσης και συνιστά στην ΕΥΕΔ να επανεξετάσει τους λόγους των απουσιών αυτών· παροτρύνει την ΕΥΕΔ να διορθώσει τις ανισορροπίες στη βάση των αποτελεσμάτων της εξέτασης αυτής και να παράσχει στο Κοινοβούλιο αριθμητικά στοιχεία σχετικά με τις απουσίες σε ετήσια βάση· προτείνει να επανεξετασθούν οι διαδικασίες αυτές, ώστε το προσωπικό των αντιπροσωπειών να συνδυάζει τα διαστήματα επαγγελματικής κατάρτισης στις Βρυξέλλες με το υπόλοιπο των αδειών τους, στον βαθμό που αυτό είναι δυνατό· καλεί την Επιτροπή, κατά την αναθεώρηση του παραρτήματος X του καθεστώτος υπηρεσιακής κατάστασης του προσωπικού (τρίτες χώρες), να εναρμονίσει τα δικαιώματα άδειας και λοιπών τοπικών αργιών του προσωπικού των αντιπροσωπειών με εκείνα του προσωπικού άλλων διπλωματικών υπηρεσιών στον ίδιο τόπο·

                  29.

                  ανησυχεί για τις διοικητικές ελλείψεις στις αντιπροσωπείες της Ένωσης στο Αφγανιστάν, το Τζιμπουτί, τη Γουιάνα, τις Νήσους Σολομώντος και τη Ζάμπια· ζητεί την εκπόνηση έκθεσης σχετικά με την κατάσταση των πραγμάτων όσον αφορά αυτές τις ελλείψεις, συμπεριλαμβανομένων των συμβάσεων στον τομέα της ασφάλειας· αναμένει επίσης την εκπόνηση έκθεσης σχετικά με την κατάσταση όσον αφορά τα πρότυπα εσωτερικού ελέγχου στις αντιπροσωπείες της Ένωσης στη Λιβερία και στο Ιράκ· ζητεί να ενημερωθεί σχετικά με την κατάσταση των πραγμάτων όσον αφορά τα ποσοστά συμμόρφωσης στις αντιπροσωπείες της Ένωσης στην Αίγυπτο και στο Μαλάουι καθώς και σχετικά με τις συμβάσεις στον τομέα της ασφάλειας στις αντιπροσωπείες της Ένωσης στη Δυτική Όχθη, την Αϊτή, τη Σαουδική Αραβία, το Πακιστάν, τη Σρι Λάνκα, τη Λιβύη και τον Λίβανο·

                  30.

                  ζητεί διευκρινίσεις όσον αφορά τους λόγους για τους οποίους, σύμφωνα με έρευνα της OLAF, συνάφθηκε πρόσφατα με εταιρεία παροχής υπηρεσιών ασφάλειας, η οποία έχει συνάψει σύμβαση με την αντιπροσωπεία της Ένωσης στο Αφγανιστάν, νέα σύμβαση ύψους περίπου 50 εκατ. EUR στην ίδια αντιπροσωπεία·

                  31.

                  παρατηρεί με ικανοποίηση ότι οι συνέργειες με τη Γενική Διεύθυνση Ανάπτυξης και Συνεργασίας — EuropeAid της Επιτροπής και με τις διπλωματικές υπηρεσίες των κρατών μελών λειτουργούν εύρυθμα και καλεί την ΕΥΕΔ να τηρεί το Κοινοβούλιο ενήμερο· αντιλαμβάνεται ότι απομένουν να πραγματοποιηθούν πολλά σε σχέση με τις προξενικές υπηρεσίες· ζητεί από την Επιτροπή Εξωτερικών Υποθέσεων του Ευρωπαϊκού Κοινοβουλίου να δραστηριοποιηθεί σε αυτόν τον τομέα·

                  32.

                  ζητεί από την ΕΥΕΔ να διαβιβάσει στο Κοινοβούλιο την έκθεσή της για την αξιολόγηση του προσωπικού·

                  33.

                  παροτρύνει την ΕΥΕΔ να μεγιστοποιήσει τα οφέλη των οικονομιών κλίμακας δημιουργώντας νέες συνέργειες με τις κεντρικές υπηρεσίες και τις αντιπροσωπείες της ΕΥΕΔ, καθώς και σε συνεργασία με τα κράτη μέλη και τις διπλωματικές υπηρεσίες τους, στο πνεύμα μιας πραγματικά κοινής ενωσιακής εξωτερικής πολιτικής και κοινών εξωτερικών υπηρεσιών· τονίζει επ’ αυτού την ανάγκη να επιδιωχθεί, στο μέτρο του δυνατού, η συστέγαση υπηρεσιών σε τρίτες χώρες, προκειμένου να ενισχυθεί η ανταλλαγή πληροφοριών και να επιτευχθεί η εξοικονόμηση πόρων·

                  34.

                  υπογραμμίζει, στο πλαίσιο της επικείμενης έναρξης ισχύος της συμφωνίας σύνδεσης ΕΕ-Κεντρικής Αμερικής, την ανάγκη να διαθέτει η Ένωση αντιπροσωπεία στον Παναμά, σημαντικό εταίρο και μόνη χώρα της περιοχής στην οποία δεν υπάρχει αντιπροσωπεία της ΕΕ· καλεί την ΕΥΕΔ να πραγματοποιήσει τις αναγκαίες ενέργειες στην κατεύθυνση αυτήν το ταχύτερο δυνατόν·

                  35.

                  ζητεί διευκρινίσεις για τους λόγους ανάκλησης του πρέσβη της Ένωσης στη Λιβύη·

                  36.

                  ζητεί από την ΕΥΕΔ να υποβάλει όλες τις πληροφορίες σχετικά με τις συμφωνίες επιπέδου υπηρεσιών που έχουν συναφθεί με το Συμβούλιο και την Επιτροπή αντίστοιχα·

                  37.

                  επιδοκιμάζει το γεγονός ότι, σύμφωνα με τον αναθεωρημένο δημοσιονομικό κανονισμό, η ΕΥΕΔ υποχρεούται να υποβάλλει στο Κοινοβούλιο, έως την 1η Ιουνίου εκάστου έτους, έγγραφο εργασίας σχετικά με την πολιτική που εφαρμόζει στον τομέα των κτιρίων· υπογραμμίζει ότι, σύμφωνα με τον αναθεωρημένο δημοσιονομικό κανονισμό, η ΕΥΕΔ μπορεί να συνάπτει δάνεια για την αγορά των γραφείων και κατοικιών της· παροτρύνει την ΕΥΕΔ να διατηρήσει μια αποτελεσματική ως προς το κόστος λειτουργία και να εξεύρει κατάλληλες λύσεις χρηματοδότησης κατόπιν διαβουλεύσεων με τη Γενική Διεύθυνση Οικονομικών και Χρηματοπιστωτικών Υποθέσεων·

                  38.

                  ανησυχεί για το αυξανόμενο κόστος μίσθωσης των γραφείων και των κατοικιών της ΕΥΕΔ (π.χ. αύξηση άνω του 50 % για τα γραφεία της αντιπροσωπείας της Ένωσης στη Μόσχα μεταξύ του 2010 και του 2011)· παροτρύνει την ΕΥΕΔ να διατηρήσει μια αποτελεσματική από πλευράς κόστους λειτουργία και να παράσχει όλες τις απαιτούμενες πληροφορίες στην αρμόδια για την απαλλαγή αρχή·

                  39.

                  φρονεί ότι η προσεχής αναθεώρηση της ΕΥΕΔ αποτελεί το κατάλληλο βήμα για την πραγματοποίηση μιας λεπτομερούς ανάλυσης σχετικά με το κατά πόσο συνάδουν οι διαθέσιμοι πόροι με τα προς επιτέλεση από την ΕΥΕΔ καθήκοντα και σχετικά με τις αλλαγές που απαιτούνται ενδεχομένως προκειμένου να διασφαλιστεί η μέγιστη δυνατή αποτελεσματικότητα της λειτουργίας της· φρονεί ότι η αξιολόγηση των ακινήτων που χρησιμοποιεί η ΕΥΕΔ πρέπει να περιλαμβάνει συγκρίσεις με άλλες διπλωματικές αποστολές στο ίδιο μέρος και όχι μεταξύ κτιρίων της ΕΥΕΔ που βρίσκονται σε χώρες που διαφέρουν πολύ μεταξύ τους· πιστεύει ότι για την αξιολόγηση των ακινήτων θα πρέπει να παρακολουθούνται ενεργά οι συμβάσεις όσον αφορά το όφελος της Ένωσης και να γίνονται αλλαγές όπου αυτό απαιτείται· στην αξιολόγηση πρέπει να καθίσταται σαφές εάν το ακίνητο χρησιμοποιείται για άλλους σκοπούς, πέρα από κατοικία, και να αναφέρεται ποιο μέρος του ακινήτου, για πόσο χρονικό διάστημα και πώς χρησιμοποιείται· πιστεύει επίσης ότι οι κατοικίες δεν πρέπει να σημειώνουν αποκλίσεις μεταξύ τους, πρέπει να είναι παρεμφερείς, χωρίς να σημειώνονται καταχρήσεις, ώστε η ποιότητα ζωής όσον αφορά την κατοικία να είναι παρεμφερής ανεξάρτητα από την περιοχή, ανάλογα με τη διαθεσιμότητα και το κόστος των ακινήτων· ζητεί την υποβολή πολυετούς σχεδίου για τα κτίρια της ΕΕ και την ασφάλεια του προσωπικού και των κτιρίων σε όλες τις τρίτες χώρες όπου υπάρχουν αντιπροσωπείες της ΕΕ·

                  40.

                  καλεί την ΕΥΕΔ να εντοπίσει και να μελετήσει, ανταποκρινόμενη στις πολιτικές και συμβατικές της υποχρεώσεις, όλες τις πιθανές λύσεις ώστε να υπάρξει σημαντική εξοικονόμηση πόρων μακροπρόθεσμα προκειμένου η διακύμανση του ετήσιου προϋπολογισμού της ο οποίος, για θεμιτούς λόγους, αυξάνει αναλογικά περισσότερο απ’ ό,τι ο προϋπολογισμός των άλλων οργάνων, να έχει πολλαπλασιαστικό αποτέλεσμα·

                  41.

                  εφιστά την προσοχή στην ανάγκη να εξασφαλίζεται ολοκληρωμένος έλεγχος ασφαλείας για τους τοπικούς υπαλλήλους των αντιπροσωπειών·

                  42.

                  υποστηρίζει σθεναρά την πρωτοβουλία της ΕΥΕΔ για έξυπνη εξοικονόμηση· ζητεί από την ΕΥΕΔ να υποβάλει έκθεση υλοποίησης που θα περιέχει τα οικονομικά αποτελέσματα και τον τρόπο αξιοποίησης των εξοικονομηθέντων ποσών· ζητεί από την Επιτροπή να υιοθετήσει επίσης αυτή την πρωτοβουλία·

                  43.

                  παρατηρεί μεγάλη συχνότητα ταξιδιωτικών δραστηριοτήτων υπαλλήλων των αντιπροσωπειών της Ένωσης με προορισμό την έδρα και με διάφορους σκοπούς· εκφράζει τη λύπη του διότι δεν είναι δυνατή η ύπαρξη ανεξάρτητης εποπτικής αρχής για να αξιολογήσει το αναγκαίο όλων αυτών των επαγγελματικών μετακινήσεων· ζητεί να λάβει υπόψη την εν λόγω πρόταση η Ύπατη Εκπρόσωπος και να υποβάλει σχετική έκθεση στην Επιτροπή Ελέγχου του Προϋπολογισμού του Ευρωπαϊκού Κοινοβουλίου· ζητεί να εκπονηθεί μελέτη σχετικά με τα συχνά ταξίδια του προσωπικού των αντιπροσωπειών της Ένωσης και να εξεταστεί αν είναι εφαρμόσιμη η πραγματοποίηση τηλεδιασκέψεων, ώστε να μειωθούν τα έξοδα ταξιδίου και ο χρόνος που καταναλώνει το προσωπικό στις μετακινήσεις·

                  44.

                  χαιρετίζει την ήδη επιτευχθείσα εξοικονόμηση πόρων χάρη σε καινοτόμες λύσεις όπως οι τηλεδιασκέψεις για τις επαγγελματικές συναντήσεις· καλεί την ΕΥΕΔ να υποβάλει, στο μέτρο του δυνατού, παρεμφερείς προτάσεις και για την εκπαίδευση του προσωπικού·

                  45.

                  παροτρύνει έντονα την ΕΥΕΔ, όσον αφορά τις ταξιδιωτικές επιλογές των αντιπροσωπειών με προορισμό το κέντρο, να υιοθετήσει παρόμοιες πρακτικές με εκείνες που εφαρμόζουν τα κράτη μέλη σε ανάλογες περιστάσεις· ζητεί να προσαρμόζεται η ΕΥΕΔ στις πρακτικές των κρατών μελών όσον αφορά τις πτήσεις·

                  46.

                  εκφράζει την ικανοποίησή του για τη σύσταση ομάδας εργασίας η οποία ανέλαβε να εξετάσει πιθανούς τρόπους βελτίωσης των μεθόδων εργασίας στην έδρα και επικροτεί το γεγονός ότι τα συμπεράσματά της έχουν ήδη τεθεί σε εφαρμογή· ζητεί να τηρηθεί ενήμερο σε σχέση με τα συμπεράσματα αυτά και με τις βελτιώσεις που επήλθαν ως προς τις επιδόσεις·

                  47.

                  συντάσσεται με την άποψη ότι ορισμένοι δείκτες που αναλύθηκαν κατά την αυτοαξιολόγηση των προτύπων εσωτερικού ελέγχου χρειάζονται ενδεχομένως αναθεώρηση ή επικαιροποίηση·

                  48.

                  εκτιμά ότι τα στατιστικά στοιχεία που περιέχονται στην ετήσια έκθεση δραστηριοτήτων, ιδίως όσον αφορά τις αντιπροσωπείες, δεν είναι αρκούντως ακριβή· καλεί την ΕΥΕΔ να βελτιώσει την επίδοσή της μέσω της θέσπισης βασικών δεικτών επίδοσης που θα προσδώσουν μια παράμετρο διάρκειας στην αξιολόγηση της επίδοσης των αντιπροσωπειών· ζητεί από την Ύπατη Εκπρόσωπο να υποβάλει σχετική έκθεση στην Επιτροπή Ελέγχου του Προϋπολογισμού·

                  49.

                  επιδοκιμάζει το γεγονός ότι η ΕΥΕΔ ανέλαβε τη δέσμευση για πλήρη συνεργασία με την Ευρωπαϊκή Υπηρεσία Καταπολέμησης της Απάτης (OLAF) και ολοκληρώνει τη σύναψη ειδικού μνημονίου συμφωνίας με την OLAF για να αναβαθμίσει το επίπεδο συνεργασίας τους·

                  50.

                  συντάσσεται με την άποψη ότι πρέπει να υπάρξουν βελτιώσεις όσον αφορά την ποιότητα της δημοσιονομικής και διοικητικής διαχείρισης των αντιπροσωπειών της Ένωσης καθώς και ορισμένων τμημάτων στην έδρα της ΕΥΕΔ τα οποία δεν προσδιορίστηκαν στην ετήσια έκθεση δραστηριοτήτων· αναμένει ότι η έκθεση του επόμενου έτους θα προσδιορίσει τα τμήματα αυτά και θα παράσχει στοιχεία σχετικά με την πρόοδο που θα επιτευχθεί·

                  51.

                  καλεί την ΕΥΕΔ να καταθέσει αναλυτικές λεπτομέρειες σχετικά με το πώς λειτουργεί ο εσωτερικός της μηχανισμός ελέγχου και εποπτείας, όσον αφορά τη διαχείριση κονδυλίων και τις δαπάνες· καλεί επίσης την ΕΥΕΔ να διευκρινίσει σε τι συνίσταται η πολιτική της για την πρόσβαση του Ευρωπαϊκού Κοινοβουλίου στις εσωτερικές αναφορές ελέγχου·

                  52.

                  επισημαίνει ότι ορισμένες αντιπροσωπείες της ΕΥΕΔ λειτουργούν σε περιβάλλον υψηλού κινδύνου από άποψη διαφθοράς και απάτης· φρονεί ότι για την προστασία των οικονομικών συμφερόντων της Ένωσης έχει αποφασιστική σημασία να λαμβάνει το προσωπικό της ΕΥΕΔ την κατάλληλη εκπαίδευση και ευαισθητοποίηση για να εντοπίζει τυχόν παρατυπίες· θεωρεί ότι η εφαρμογή μιας ολοκληρωμένης πολιτικής καταγγελίας των παρατυπιών έχει ουσιαστική σημασία για την προστασία των οικονομικών συμφερόντων της Ένωσης·

                  53.

                  εκτιμά ότι τα συστήματα δημοσιονομικής στήριξης για κυβερνήσεις τρίτων χωρών δεν ελέγχονται επαρκώς και ζητεί να πραγματοποιείται καλύτερος έλεγχος των χρηματοοικονομικών δραστηριοτήτων σε πιο πρώιμο στάδιο· επιμένει ότι η ύπαρξη ανεξάρτητου εθνικού φορέα λογιστικού ελέγχου πρέπει να είναι απαρέγκλιτη προϋπόθεση για τη χορήγηση δημοσιονομικής στήριξης·

                  54.

                  υπενθυμίζει στην ΕΥΕΔ την ευθύνη για την επίτευξη απτών αποτελεσμάτων και υπογραμμίζει τη σχέση αμοιβαιότητας μεταξύ προσδοκώμενων αποτελεσμάτων και συνολικού προϋπολογισμού.

         (1)  ΕΕ L 68 της 15.3.2011.

         (2)  ΕΕ C 348 της 14.11.2012, σ. 1.

         (3)  ΕΕ C 344 της 12.11.2012, σ. 1.

         (4)  ΕΕ C 348 της 14.11.2012, σ. 130.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.

         (7)  ΕΕ L 201 της 3.8.2010, σ. 30.

         (8)  Βλέπε επίσης τις συστάσεις της ειδικής έκθεσης του Ελεγκτικού Συνεδρίου αριθ. 18/2012, «Η βοήθεια της Ευρωπαϊκής Ένωσης προς το Κοσσυφοπέδιο στον τομέα του κράτους δικαίου».


title: 2014/343/ΕΕ: Απόφαση του Συμβουλίου, της 24ης Μαρτίου 2014 , σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας για τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο, και τριών συναφών συμφωνιών

text:
               11.6.2014

               EL

               Επίσημη Εφημερίδα της Ευρωπαϊκής Ένωσης

               L 170/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Μαρτίου 2014
   σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας για τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο, και τριών συναφών συμφωνιών

      (2014/343/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 6 παράγραφος 2 και το άρθρο 6 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (1) (εφεξής «η συμφωνία για τον ΕΟΧ») υπεγράφη στο Πόρτο στις 2 Μαΐου 1992.

               (2)

               Η Δημοκρατία της Κροατίας έγινε κράτος μέλος της Ευρωπαϊκής Ένωσης την 1η Ιουλίου 2013.

               (3)

               Μετά την προσχώρησή της στην Ευρωπαϊκή Ένωση, η Δημοκρατία της Κροατίας ζήτησε να γίνει συμβαλλόμενο μέρος στη συμφωνία για τον ΕΟΧ, σύμφωνα με το άρθρο 128 αυτής.

               (4)

               Προς τούτο, η Επιτροπή προέβη, εξ ονόματος της Ένωσης και των κρατών μελών της, σε διαπραγματεύσεις με την Ισλανδία, το Πριγκιπάτο του Λιχτενστάιν, το Βασίλειο της Νορβηγίας για τη συμφωνία σχετικά με τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο («η συμφωνία») και τρία συναφή πρόσθετα πρωτόκολλα, ήτοι α) το πρόσθετο πρωτόκολλο στη συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2009-2014 λόγω της συμμετοχής της Δημοκρατίας της Κροατίας στον Ευρωπαϊκό Οικονομικό Χώρο· β) το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Κροατίας στην Ευρωπαϊκή Ένωση· και γ) το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Κροατίας στην Ευρωπαϊκή Ένωση («τα συναφή πρωτόκολλα»).

               (5)

               Η συμφωνία και τα συναφή πρωτόκολλα θα πρέπει να υπογραφούν και να εφαρμοσθούν σε προσωρινή βάση, εκκρεμούσης της ολοκλήρωσης των διαδικασιών σύναψής τους, με την επιφύλαξη της σύναψής τους σε μεταγενέστερη ημερομηνία, και να εφαρμοστούν σε προσωρινή βάση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή εξ ονόματος της Ένωσης της συμφωνίας για τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο και των συναφών πρωτοκόλλων εγκρίνεται, με την επιφύλαξη της σύναψής τους.
   Τα κείμενα της συμφωνίας και των συναφών πρωτοκόλλων, καθώς και οι συμφωνίες υπό μορφής ανταλλαγής επιστολών σχετικά με την προσωρινή εφαρμογή τους, επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα αρμόδια πρόσωπα να υπογράψουν, εξ ονόματος της Ένωσης, τη συμφωνία και τα συναφή πρωτόκολλα, καθώς και τις συμφωνίες υπό μορφής ανταλλαγής επιστολών σχετικά με την προσωρινή εφαρμογή τους.
   Άρθρο 3
   Η συμφωνία και το πρόσθετο πρωτόκολλο στη συμφωνία μεταξύ του Βασιλείου της Νορβηγίας και της Ευρωπαϊκής Ένωσης για τη θέσπιση νορβηγικού χρηματοδοτικού μηχανισμού για την περίοδο 2009-2014 λόγω της συμμετοχής της Δημοκρατίας της Κροατίας στον Ευρωπαϊκό Οικονομικό Χώρο θα εφαρμοστούν σε προσωρινή βάση από την επομένη της ημερομηνίας ολοκλήρωσης της τελευταίας από τις εν λόγω ανταλλαγές επιστολών, εκκρεμούσης της ολοκλήρωσης των διαδικασιών για την εν λόγω συμφωνία και το εν λόγω πρωτόκολλο.
   Το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Κροατίας στην Ευρωπαϊκή Ένωση, και το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας λόγω της προσχώρησης της Δημοκρατίας της Κροατίας στην Ευρωπαϊκή Ένωση εφαρμόζονται σε προσωρινή βάση από την πρώτη μέρα του τρίτου μήνα μετά την κατάθεση της τελευταίας κοινοποίησης σχετικά με την προσωρινή εφαρμογή, σύμφωνα με το άρθρο 4 αμφότερων των πρόσθετων πρωτοκόλλων.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Μαρτίου 2014.

            Για το Συμβούλιο

            Ο Πρόεδρος

         Α. ΤΣΑΥΤΆΡΗΣ

      (1)  ΕΕ L 1 της 3.1.1994, σ. 3.


title: 2005/31/ΕΚ: Απόφαση του Συμβουλίου, της 24ης Σεπτεμβρίου 2004, για το διορισμό ενός τακτικού και ενός αναπληρωματικού μέλους από τις Κάτω Χώρες στην Επιτροπή των Περιφερειών

text:
               20.1.2005

               EL

               Επίσημη Εφημερίδα της Ευρωπαϊκής Ένωσης

               L 16/57

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2004
   για το διορισμό ενός τακτικού και ενός αναπληρωματικού μέλους από τις Κάτω Χώρες στην Επιτροπή των Περιφερειών
   (2005/31/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ολλανδικής Κυβέρνησης,
   Εκτιμώντας τα εξής:

               (1)

               την απόφαση 2002/60/ΕΚ του Συμβουλίου της 22ας Ιανουαρίου 2002 για το διορισμό των τακτικών και των αναπληρωματικών μελών της Επιτροπής των Περιφερειών (1).

               (2)

               ότι έχει κενωθεί μία θέση τακτικού μέλους της Επιτροπής των Περιφερειών, συνεπεία της παραιτήσεως του κ. Wim VAN GELDER που γνωστοποιήθηκε στο Συμβούλιο στις 6 Σεπτεμβρίου 2004, και μια θέση αναπληρωματικού μέλους της Επιτροπής των Περιφερειών, η οποία κενώθηκε συνεπεία της προτάσεως του κ Onno HOES ως τακτικού μέλους,

         ΑΠΟΦΑΣΙΖΕΙ:
   Άρθρο μόνο
   Διορίζονται μέλη της Επιτροπής των Περιφερειών:

               α)

               ως τακτικό μέλος:
               ο κ. Onno HOES,
               Gedeputeerde van de provincie Noord-Brabant,
               προς αντικατάσταση του κ. Wim VAN GELDER

               β)

               ως αναπληρωματικό μέλος:
               ο κ. Wim VAN GELDER,
               Commissaris van de Koningin in de provincie Zeeland,
               προς αντικατάσταση του κ. Onno HOES

         για το υπόλοιπο της τρέχουσας θητείας τους, δηλαδή έως τις 25 Ιανουαρίου 2006.

      Βρυξέλλες, 24 Σεπτεμβρίου 2004.

            Για το Συμβούλιο

            Ο Πρόεδρος

         L. J. BRINKHORST

      (1)  ΕΕ L 24 της 26.1.2002, σ. 38.


Avis juridique important

|

32002D0105

2002/105/ΕΚ,ΕΚΑΧ,Ευρατόμ: Απόφαση του Συμβουλίου, της 28ης Ιανουαρίου 2002, σχετικά με τη σειρά άσκησης της προεδρίας του Συμβουλίου

Επίσημη Εφημερίδα αριθ. L 039 της 09/02/2002 σ. 0017 - 0017

Απόφαση του Συμβουλίουτης 28ης Ιανουαρίου 2002σχετικά με τη σειρά άσκησης της προεδρίας του Συμβουλίου(2002/105/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 203, δεύτερο εδάφιο,τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα, και ιδίως το άρθρο 27, δεύτερο εδάφιο,τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 116,την απόφαση του Συμβουλίου της 1ης Ιανουαρίου 1995 περί καθορισμού της σειράς άσκησης της Προεδρίας του Συμβουλίου(1), και ιδίως το άρθρο 1, παράγραφος 2,την πρόταση που υπέβαλαν η Γερμανία και η Φινλανδία στις 18 Ιανουαρίου 2002,Εκτιμώντας τα ακόλουθα:Η παρούσα απόφαση εκδίδεται με την επιφύλαξη των μεταβολών που ενδέχεται να αποφασιστούν από το Συμβούλιο σχετικά με τη σειρά άσκησης της Προεδρίας, ιδίως στο πλαίσιο της προσχώρησης νέων κρατών μελών στην Ένωση,ΑΠΟΦΑΣΙΖΕΙ:Άρθρο 1Η σειρά άσκησης της Προεδρίας του Συμβουλίου από τη Γερμανία και τη Φινλανδία κατά το δεύτερο εξάμηνο του 2006 και το πρώτο εξάμηνο του 2007 αντιστρέφεται.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 1 της 1.1.1995, σ. 220.


title: Απόφαση 2012/665/ΚΕΠΠΑ του Συμβουλίου, της 26ης Οκτωβρίου 2012 , που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας

text:
               27.10.2012

               EL

               Επίσημη Εφημερίδα της Ευρωπαϊκής Ένωσης

               L 299/45

         ΑΠΌΦΑΣΗ 2012/665/ΚΕΠΠΑ ΤΟΥ ΣΥΜΒΟΥΛΊΟΥ
   της 26ης Οκτωβρίου 2012
   που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 25 Οκτωβρίου 2010, το Συμβούλιο επέβαλε, με την απόφαση 2010/638/ΚΕΠΠΑ, περιοριστικά μέτρα κατά της Δημοκρατίας της Γουινέας (1).

               (2)

               Βάσει επανεξέτασης της απόφασης 2010/638/ΚΕΠΠΑ, τα περιοριστικά μέτρα θα πρέπει να παραταθούν μέχρι τις 27 Οκτωβρίου 2013.

               (3)

               Απαιτείται τροποποίηση των μέτρων για το εμπάργκο οπλισμού που προβλέπονται στην απόφαση 2010/638/ΚΕΠΠΑ.

               (4)

               Η απόφαση 2010/638/ΚΕΠΠΑ του Συμβουλίου θα πρέπει, συνεπώς, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/638/ΚΕΠΠΑ τροποποιείται ως εξής:

               1.

               Στο άρθρο 2, παράγραφος 1 επέρχονται οι εξής τροποποιήσεις:

                           α)

                           προστίθεται το ακόλουθο κείμενο:

                                       «ζ)

                                       στην πώληση, την προμήθεια, τη μεταβίβαση ή την εξαγωγή εκρηκτικών υλών και συναφούς εξοπλισμού αποκλειστικώς για μη στρατιωτική χρήση στο πλαίσιο της εξορυκτικής βιομηχανίας και των επενδύσεων υποδομών και στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών, καθώς και στην παροχή χρηματοδότησης και χρηματοδοτικής βοήθειας για σχετικά είδη, με την προϋπόθεση ότι η εναποθήκευση και χρήση των εκρηκτικών και του σχετικού εξοπλισμού και υπηρεσιών ελέγχεται και επαληθεύεται από ανεξάρτητο φορέα και ότι οι παρέχοντες τις σχετικές υπηρεσίες είναι γνωστοί»·

                           β)

                           προστίθεται το εξής εδάφιο:
                           «Στις περιπτώσεις του σημείου η) ένα κράτος μέλος ενημερώνει τα άλλα κράτη μέλη δύο εβδομάδες εκ των προτέρων ότι προτίθεται να χορηγήσει έγκριση κατά το ανωτέρω σημείο.».

               2.

               Στο άρθρο 8, η παράγραφος 2 αντικαθίσταται από το ακόλουθο κείμενο:
               «2.   Η παρούσα απόφαση εφαρμόζεται έως τις 27 Οκτωβρίου 2013. Τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο διαπιστώσει ότι οι στόχοι της δεν επιτυγχάνονται.».

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Οκτωβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 280 της 26.10.2010, σ. 10.


title: Απόφαση 2005/966/ΚΕΠΠΑ του Συμβουλίου, της  14ης Νοεμβρίου 2005 , για τη σύναψη συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετικής Συνομοσπονδίας στην αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ)

text:
               31.12.2005

               EL

               Επίσημη Εφημερίδα της Ευρωπαϊκής Ένωσης

               L 349/30

         ΑΠΌΦΑΣΗ 2005/966/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Νοεμβρίου 2005
   για τη σύναψη συμφωνίας μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετικής Συνομοσπονδίας στην αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 9 Σεπτεμβρίου 2005, το Συμβούλιο υιοθέτησε την κοινή δράση 2005/643/ΚΕΠΠΑ για την αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ) (1).

               (2)

               Το άρθρο 10 παράγραφος 4 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνιών, σύμφωνα με το άρθρο 24 της συνθήκης για την Ευρωπαϊκή Ένωση.

               (3)

               Στις 13 Δεκεμβρίου 2004, το Συμβούλιο εξουσιοδότησε την προεδρία, επικουρούμενη, αν χρειάζεται, από τον Γενικό Γραμματέα/Ύπατο Εκπρόσωπο, σε περίπτωση μελλοντικών ενωσιακών επιχειρήσεων μη στρατιωτικής διαχείρισης κρίσεων, να αρχίζει διαπραγματεύσεις με τρίτα κράτη με σκοπό τη σύναψη συμφωνίας βάσει του υποδείγματος συμφωνίας μεταξύ της Ευρωπαϊκής Ένωσης και τρίτου κράτους για τη συμμετοχή τρίτου κράτους σε ενωσιακή επιχείρηση μη στρατιωτικής διαχείρισης κρίσεων. Στη βάση αυτή, η προεδρία διαπραγματεύθηκε συμφωνία με την Ελβετική Συνομοσπονδία σχετικά με τη συμμετοχή της Ελβετικής Συνομοσπονδίας στην αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ).

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετικής Συνομοσπονδίας στην αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ), εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Νοεμβρίου 2005.

            Για το Συμβούλιο

            Η Πρόεδρος

         T. JOWELL

      (1)  ΕΕ L 234 της 11.9.2005, σ. 13.
    ---documentbreak---

               31.12.2005

               EL

               Επίσημη Εφημερίδα της Ευρωπαϊκής Ένωσης

               L 349/31

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετικής Συνομοσπονδίας στην αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ)
   η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   αφετέρου,
   καλούμενες εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:

               —

               το μνημόνιο συμφωνίας που υπογράφηκε στις 15 Αυγούστου 2005 μεταξύ της κυβέρνησης της Ινδονησίας (ΚΙ) και του Κινήματος για μια Ελεύθερη Ατσέ (ΚΕΑ) για μια ειρηνική, συνολική και βιώσιμη διευθέτηση της σύγκρουσης στην Ατσέ, το οποίο προνοεί κυρίως για τη σύσταση αποστολής Παρακολούθησης στην Ατσέ (ΑΠΑ),

               —

               τη συμφωνία μεταξύ της ΚΙ και της Ευρωπαϊκής Ένωσης, της 3ης Οκτωβρίου 2005, όσον αφορά τα καθήκοντα, το καθεστώς τα προνόμια και τις ασυλίες της ΑΠΑ και των μελών της,

               —

               την πρόσκληση προς την Ελβετική Συνομοσπονδία να συμμετάσχει στην ΑΠΑ,

               —

               την αποδοχή από την Ελβετική Συνομοσπονδία να συμμετάσχει στην ΑΠΑ,

               —

               την υιοθέτηση από το Συμβούλιο της Ευρωπαϊκής Ένωσης της κοινής δράσης 2005/643/ΚΕΠΠΑ, της 9ης Σεπτεμβρίου 2005, για την αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ),

               —

               την απόφαση της Επιτροπής Πολιτικής και Ασφάλειας, της 20ής Σεπτεμβρίου 2005, για την αποδοχή της συνεισφοράς της Ελβετικής Συνομοσπονδίας στην ΑΠΑ,

         ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην ΑΠΑ
   1.   Η Ελβετική Συνομοσπονδία συμμετέχει στην κοινή δράση 2005/643/ΚΕΠΠΑ, της 9ης Σεπτεμβρίου 2005, για την αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ), καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της ΑΠΑ, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συνεισφορά της Ελβετικής Συνομοσπονδίας στην ΑΠΑ δεν θίγει την αυτονομία λήψης αποφάσεων της Ευρωπαϊκής Ένωσης.
   3.   Η Ελβετική Συνομοσπονδία εξασφαλίζει ότι το προσωπικό της που συμμετέχει στην ΑΠΑ εκτελεί την αποστολή του σύμφωνα με:

               α)

               την κοινή δράση 2005/643/ΚΕΠΠΑ και πιθανές μεταγενέστερες τροποποιήσεις της·

               β)

               το σχέδιο επιχειρήσεων (Operation Plan – OPLAN)·

               γ)

               τα μέτρα εφαρμογής.

         4.   Το προσωπικό που αποσπάται από την Ελβετική Συνομοσπονδία στην ΑΠΑ εκτελεί τα καθήκοντά του και συμπεριφέρεται με αποκλειστικό γνώμονα το συμφέρον της ΑΠΑ.
   5.   Η Ελβετική Συνομοσπονδία ενημερώνει, εγκαίρως, τον αρχηγό αποστολής της ΑΠΑ και τη Γενική Γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συνεισφορά της στην ΑΠΑ.
   6.   Το αποσπασμένο προσωπικό στην ΑΠΑ υποβάλλεται σε ιατρική εξέταση και εμβολιασμό και λαμβάνει ιατρική βεβαίωση ότι είναι ικανό προς υπηρεσία από αρμόδια αρχή της Ελβετικής Συνομοσπονδίας. Το αποσπασμένο προσωπικό στην ΑΠΑ προσκομίζει αντίγραφο της βεβαίωσης αυτής.
   Άρθρο 2
   Καθεστώς του προσωπικού
   1.   Το καθεστώς του προσωπικού με το οποίο συνεισφέρει η Ελβετική Συνομοσπονδία στην ΑΠΑ διέπεται από τη συμφωνία για το καθεστώς της αποστολής, η οποία συνήφθη μεταξύ της Ευρωπαϊκής Ένωσης και της ΚΙ.
   2.   Με την επιφύλαξη της συμφωνίας για το καθεστώς αποστολής που αναφέρεται στην παράγραφο 1, η Ελβετική Συνομοσπονδία ασκεί τη δικαιοδοσία της επί του προσωπικού της που συμμετέχει στην ΑΠΑ.
   3.   Η Ελβετική Συνομοσπονδία έχει την ευθύνη να αντικρούει τυχόν αξιώσεις που συνδέονται με τη συμμετοχή στην ΑΠΑ, οι οποίες εγείρονται από το προσωπικό της ή το αφορούν. Η Ελβετική Συνομοσπονδία έχει την ευθύνη να ασκεί αγωγή, ιδίως δικαστική, ή πειθαρχική δίωξη, καθ’ οιουδήποτε μέλους του προσωπικού της, σύμφωνα με τις νομοθετικές και κανονιστικές της διατάξεις.
   4.   Η Ελβετική Συνομοσπονδία αναλαμβάνει την υποχρέωση να υποβάλει δήλωση όσον αφορά την παραίτηση από αξιώσεις έναντι οποιουδήποτε κράτους που συμμετέχει στην ΑΠΑ, και προβαίνει στην ενέργεια αυτή κατά την υπογραφή της παρούσας συμφωνίας. Υπόδειγμα της δήλωσης αυτής προσαρτάται στην παρούσα συμφωνία.
   5.   Η Ευρωπαϊκή Ένωση μεριμνά ώστε τα κράτη μέλη της να υποβάλουν δήλωση όσον αφορά την παραίτηση από αξιώσεις για τη συμμετοχή της Ελβετικής Συνομοσπονδίας στην ΑΠΑ, και προβαίνουν στην ενέργεια αυτή κατά την υπογραφή της παρούσας συμφωνίας. Υπόδειγμα της δήλωσης αυτής προσαρτάται στην παρούσα συμφωνία.
   Άρθρο 3
   Διαβαθμισμένες πληροφορίες
   Η Ελβετική Συνομοσπονδία λαμβάνει τα κατάλληλα μέτρα προκειμένου να εξασφαλίσει ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης, οι οποίοι περιλαμβάνονται στην απόφαση 2001/264/ΕΚ του Συμβουλίου (1), και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο αρχηγός αποστολής της ΑΠΑ.
   Άρθρο 4
   Δομή διοίκησης
   1.   Το σύνολο του προσωπικού που συμμετέχει στην ΑΠΑ τελεί πλήρως υπό τη διοίκηση των εθνικών του αρχών.
   2.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της ΑΠΑ, ο οποίος ασκεί την εξουσία αυτή μέσω ιεραρχικής δομής διοίκησης και ελέγχου.
   3.   Ο αρχηγός αποστολής ηγείται της ΑΠΑ και ασκεί την καθημερινή της διαχείριση.
   4.   Η Ελβετική Συνομοσπονδία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 1 παράγραφος 1.
   5.   Ο αρχηγός αποστολής της ΑΠΑ είναι υπεύθυνος για τον πειθαρχικό έλεγχο του προσωπικού της ΑΠΑ. Οσάκις ενδείκνυται, η αρμόδια εθνική αρχή ασκεί πειθαρχική δίωξη.
   6.   Η Ελβετική Συνομοσπονδία ορίζει σημείο επαφής για το εθνικό της σώμα (ΣΕΣ) προκειμένου να εκπροσωπεί το εθνικό της σώμα στην ΑΠΑ. Το ΣΕΣ αναφέρεται στον αρχηγό αποστολής της ΑΠΑ για εθνικά θέματα και είναι υπεύθυνο για την καθημερινή πειθαρχία του σώματος.
   7.   Η απόφαση για τον τερματισμό της ΑΠΑ λαμβάνεται από την Ευρωπαϊκή Ένωση, κατόπιν διαβουλεύσεων με την Ελβετική Συνομοσπονδία, εφόσον η Ελβετική Συνομοσπονδία εξακολουθεί να συνεισφέρει στην ΑΠΑ κατά την ημερομηνία τερματισμού της επιχείρησης.
   Άρθρο 5
   Χρηματοδοτικές πτυχές
   1.   Η Ελβετική Συνομοσπονδία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός αν τα έξοδα καλύπτονται από την κοινή χρηματοδότηση, κατά τα οριζόμενα στον προϋπολογισμό λειτουργίας της επιχείρησης.
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ελβετική Συνομοσπονδία, όταν αποδειχθεί η ευθύνη της, καταβάλλει αποζημίωση, υπό τους όρους που προβλέπονται στη συμφωνία για το καθεστώς της αποστολής, κατά τα αναφερόμενα στο άρθρο 2 παράγραφος 1.
   Άρθρο 6
   Συνεισφορά στον προϋπολογισμό λειτουργίας
   1.   Η Ελβετική Συνομοσπονδία συνεισφέρει στη χρηματοδότηση του προϋπολογισμού λειτουργίας της ΑΠΑ.
   2.   Υπογράφεται διακανονισμός μεταξύ του αρχηγού αποστολής της ΑΠΑ και των αρμοδίων διοικητικών υπηρεσιών της Ελβετικής Συνομοσπονδίας σχετικά με τις πρακτικές λεπτομέρειες για την καταβολή της συνεισφοράς της Ελβετικής Συνομοσπονδίας. Ο εν λόγω διακανονισμός περιλαμβάνει, μεταξύ άλλων, διατάξεις όσον αφορά:

               α)

               το σχετικό ποσό·

               β)

               τις ρυθμίσεις για την καταβολή της χρηματοδοτικής συνεισφοράς·

               γ)

               τη διαδικασία ελέγχου λογαριασμών.

         Άρθρο 7
   Ρυθμίσεις για την εφαρμογή της συμφωνίας
   Με την επιφύλαξη των διατάξεων του άρθρου 6 παράγραφος 2, ο γενικός γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές της Ελβετικής Συνομοσπονδίας, προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 8
   Μη συμμόρφωση
   Εφόσον ένα από τα μέρη παραλείπει να συμμορφωθεί με τις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με επίδοση προειδοποίησης ενός μηνός.
   Άρθρο 9
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 10
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός αφότου τα μέρη κοινοποίησαν το ένα στο άλλο την ολοκλήρωση των αναγκαίων, για το σκοπό αυτό, εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία παραμένει σε ισχύ καθόσον διαρκεί η συνεισφορά της Ελβετικής Συνομοσπονδίας στην επιχείρηση.

      Έγινε στις Βρυξέλλες, στις , στην αγγλική γλώσσα, σε δύο αντίτυπα.

            Για την Ευρωπαϊκή Ένωση

            Για την Ελβετική Συνομοσπονδία

      (1)  ΕΕ L 101 της 11.4.2001, σ. 1.
   ΔΗΛΩΣΕΙΣ
   που αναφέρονται στο άρθρο 2 παράγραφοι 4 και 5 της συμφωνίας
   Δήλωση των κρατών μελών της ΕΕ:
   «Τα κράτη μέλη της ΕΕ τα οποία εφαρμόζουν την κοινή δράση της ΕΕ 2005/643/ΚΕΠΠΑ, της 9ης Σεπτεμβρίου 2005, για την αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ), θα προσπαθήσουν, στο βαθμό που τους επιτρέπει η εσωτερική έννομη τάξη τους, να παραιτούνται κατά το δυνατόν, από τις τυχόν αξιώσεις τους κατά της Ελβετικής Συνομοσπονδίας για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από προσωπικό της Ελβετικής Συνομοσπονδίας κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης οιουδήποτε από τα περιουσιακά στοιχεία της Ελβετικής Συνομοσπονδίας, υπό την προϋπόθεση ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων από την Ελβετική Συνομοσπονδία το οποίο χρησιμοποιεί τα εν λόγω περιουσιακά στοιχεία.».

         Δήλωση της Ελβετικής Συνομοσπονδίας:
   «Η Ελβετική Συνομοσπονδία η οποία συμμετέχει στην κοινή δράση της ΕΕ 2005/643/ΚΕΠΠΑ, της 9ης Σεπτεμβρίου 2005, για την αποστολή παρακολούθησης της Ευρωπαϊκής Ένωσης στην Ατσέ (Ινδονησία) (αποστολή παρακολούθησης Ατσέ — ΑΠΑ) θα προσπαθεί, στο βαθμό που της επιτρέπει η εσωτερική έννομη τάξη της, να παραιτείται κατά το δυνατόν, από τις τυχόν αξιώσεις της καθ’ οιουδήποτε άλλου κράτους που συμμετέχει στην ενωσιακή επιχείρηση διαχείρισης κρίσεων για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από προσωπικό κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου, ή

               —

               ήταν αποτέλεσμα της χρήσης οιουδήποτε από τα περιουσιακά στοιχεία των κρατών που συμμετέχουν στην ενωσιακή επιχείρηση διαχείρισης κρίσεων, υπό την προϋπόθεση ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων το οποίο χρησιμοποιεί τα εν λόγω περιουσιακά στοιχεία.».


title: Απόφαση Νταρφούρ/5/2007 της Επιτροπής Πολιτικής και Ασφάλειας, της 16ης Ιανουαρίου 2007 , για τον διορισμό στρατιωτικού συμβούλου του ειδικού εντεταλμένου της Ευρωπαϊκής Ένωσης για το Σουδάν

text:
               19.1.2007

               EL

               Επίσημη Εφημερίδα της Ευρωπαϊκής Ένωσης

               L 13/9

      ΑΠΌΦΑΣΗ ΝΤΑΡΦΟΫΡ/5/2007 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 16ης Ιανουαρίου 2007
   για τον διορισμό στρατιωτικού συμβούλου του ειδικού εντεταλμένου της Ευρωπαϊκής Ένωσης για το Σουδάν
   (2007/34/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3,
   την κοινή δράση 2005/557/ΚΕΠΠΑ του Συμβουλίου, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 4,
   Εκτιμώντας τα ακόλουθα:

               (1)

               Στις 5 Ιουλίου 2006, το Συμβούλιο υιοθέτησε την κοινή δράση 2006/468/ΚΕΠΠΑ (2) για την ανανέωση και την αναθεώρηση της εντολής του ειδικού εντεταλμένου της Ευρωπαϊκής Ένωσης (ΕΕΕΕ) για το Σουδάν.

               (2)

               Ο ειδικός εντεταλμένος της Ευρωπαϊκής Ένωσης (ΕΕΕΕ) για το Σουδάν, μεταξύ άλλων, εξασφαλίζει τον συντονισμό και τη συνοχή των συμβολών της Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (AMIS). Σύμφωνα με το άρθρο 5 παράγραφος 2, της κοινής δράσης 2005/557/ΚΕΠΠΑ, η Μονάδα Συντονισμού της ΕΕ στην Αντίς Αμπέμπα (ΜΣ), η οποία βρίσκεται υπό την αιγίδα του ΕΕΕΕ και απαρτίζεται από πολιτικό σύμβουλο, στρατιωτικό σύμβουλο και αστυνομικό σύμβουλο, διαχειρίζεται τον συντονισμό, σε καθημερινή βάση, με όλους τους σχετικούς παράγοντες της ΕΕ και με το Κέντρο Διοικητικού Ελέγχου και Διαχείρισης (ΚΔΕΔ) στο πλαίσιο της ηγετικής ιεραρχίας της Αφρικανικής Ένωσης στην Αντίς Αμπέμπα, προκειμένου να εξασφαλισθεί η παροχή συνεκτικής και έγκαιρης υποστήριξης από την ΕΕ προς την AMIS.

               (3)

               Δυνάμει του άρθρου 4 της κοινής δράσης 2005/557/ΚΕΠΠΑ, το Συμβούλιο εξουσιοδοτεί την Επιτροπή Πολιτικής και Ασφάλειας (ΕΠΑ) να προβεί στον διορισμό του στρατιωτικού συμβούλου του ΕΕΕΕ, κατόπιν προτάσεως του Γενικού Γραμματέα/Ύπατου Εκπροσώπου (ΓΓ/ΥΕ) με βάση σύσταση του ΕΕΕΕ.

               (4)

               Ο ΓΓ/ΥΕ, μετά από σύσταση του ΕΕΕΕ, προτείνει τον διορισμό του συνταγματάρχη κ. François AMELINEAU ως νέου στρατιωτικού συμβούλου του ΕΕΕΕ.

               (5)

               Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή των αποφάσεων και δράσεων της ΕΕ που έχουν συνέπειες στην άμυνα,

         ΑΠΟΦΑΣΙΖΕΙ:
   Άρθρο 1
   Ο συνταγματάρχης κ. François AMELINEAU διορίζεται στρατιωτικός σύμβουλος του ΕΕΕΕ για το Σουδάν.
   Άρθρο 2
   Η παρούσα απόφαση παράγει αποτελέσματα από την 25η Ιανουαρίου 2007.

      Βρυξέλλες, 16 Ιανουαρίου 2007.

            Για την Επιτροπή Πολιτικής και Ασφάλειας

            Ο Πρόεδρος

         C. von GOETZE

      (1)  ΕΕ L 188 της 20.7.2005, σ. 46.

      (2)  ΕΕ L 184 της 6.7.2006, σ. 38.


title: 2014/15/ΕΕ: Απόφαση του Συμβουλίου, της 18ης Νοεμβρίου 2013 , για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της γεωργίας σχετικά με τη θέσπιση πλαισίου για τη συμμετοχή της γεωργίας σε επιχειρήσεις διαχείρισης κρίσεων της Ευρωπαϊκής Ένωσης

text:
               18.1.2014

               EL

               Επίσημη Εφημερίδα της Ευρωπαϊκής Ένωσης

               L 14/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Νοεμβρίου 2013
   για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της γεωργίας σχετικά με τη θέσπιση πλαισίου για τη συμμετοχή της γεωργίας σε επιχειρήσεις διαχείρισης κρίσεων της Ευρωπαϊκής Ένωσης
   (2014/15/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Οι όροι για τη συμμετοχή τρίτων κρατών σε επιχειρήσεις διαχείρισης κρίσεων της Ευρωπαϊκής Ένωσης θα πρέπει να καθορίζονται σε συμφωνία που να θεσπίζει πλαίσιο για την εν λόγω ενδεχόμενη μελλοντική συμμετοχή, αντί να καθορίζονται κατά περίπτωση για την εκάστοτε οικεία επιχείρηση.

               (2)

               Μετά την έκδοση της απόφασης του Συμβουλίου, στις 13 Νοεμβρίου 2012, με την οποία εγκρίθηκε η έναρξη διαπραγματεύσεων, η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας διαπραγματεύθηκε συμφωνία μεταξύ της Ευρωπαϊκής Ένωσης και της Γεωργίας σχετικά με τη θέσπιση πλαισίου για τη συμμετοχή της Γεωργίας σε επιχειρήσεις διαχείρισης κρίσεων της Ευρωπαϊκής Ένωσης («συμφωνία»).

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Γεωργίας σχετικά με τη θέσπιση πλαισίου για τη συμμετοχή της Γεωργίας σε επιχειρήσεις διαχείρισης κρίσεων της Ευρωπαϊκής Ένωσης εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 16 παράγραφος 1 της συμφωνίας (1).
   Άρθρο 4
   Η παρούσα απόφαση αρχίζει να ισχύει την ημερομηνία έκδοσής της.

      Βρυξέλλες, 18 Νοεμβρίου 2013.

            Για το Συμβούλιο

            Η Πρόεδρος

         C. ASHTON

      (1)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

31985D0143

85/143/ΕΟΚ: Απόφαση της Επιτροπής της 18ης Φεβρουαρίου 1985 για την περάτωση της διαδικασίας αντιντάμπινγκ σχετικά με τις εισαγωγές ορισμένων υποδημάτων με προσαρμοσμένα παγοπέδιλα, καταγωγής Τσεχοσλοβακίας, Γιουγκοσλαβίας, Ρουμανίας και Ουγγαρίας

Επίσημη Εφημερίδα αριθ. L 052 της 22/02/1985 σ. 0048 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Φεβρουαρίου 1985  για την περάτωση της διαδικασίας αντιντάμπινγκ σχετικά με τις εισαγωγές ορισμένων υποδημάτων με προσαρμοσμένα παγοπέδιλα, καταγωγής Τσεχοσλοβακίας, Γιουγκοσλαβίας, Ρουμανίας και Ουγγαρίας  (85/143/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευωπαϊκής Οικονομικής Κοινότητας (1), και ιδίως το άρθρο 9,  μετά από διαβουλεύσεις στα πλαίσια της Συμβουλευτικής Επιτροπής όπως προβλέπεται από τον εν λόγω κανονισμό,  Εκτιμώντας ότι:  Α. Διαδικασία  (1) Τον Ιανουάριο του 1984, η Επιτροπή έλαβε καταγγελία για κίνηση διαδικασίας αντιντάμπινγκ σχετικά με τις εισαγωγές ορισμένων υποδημάτων με προσαρμοσμένα παγοπέδιλα, καταγωγής Τσεχοσλοβακίας. Η καταγγελία υποβλήθηκε από τη γερμανική εταιρεία LICO-Sportschuhfabriken, Link & Co. GmbH, η οποία αντιπροσωπεύει σχεδόν το σύνολο της κοινοτικής παραγωγής υποδημάτων με προσαρμοσμένα παγοπέδιλα. Η καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και ως προς την υλική ζημία που προέκυψε, τα οποία θεωρήθηκαν επαρκή για να δικαιολογήσουν την κίνηση της διαδικασίας.  (2) Κατά συνέπεια, η Επιτροπή ανακοίνωσε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2) την κίνηση της διαδικασίας αντιντάμπινγκ όσον αφορά τις εισαγωγές στην Κοινότητα υποδημάτων με προσαρμοσμένα παγοπέδιλα που αποτελούνται από δερμάτινες μπότες παγοδρομίας στις οποίες προσκολλούνται λεπίδες, που υπάγονται στη διάκριση ex 97.06 Γ του Κοινού Δασμολογίου και αντιστοιχούν στον κώδικα NIMEXE ex 97.06-53, καταγωγής Τσεχοσλοβακίας, και άρχισε έρευνα.  (3) Τον Ιούνιο του 1984, η Επιτροπή έλαβε συμπληρωματική καταγγελία εκ μέρους της ίδιας εταιρείας για επέκταση της διαδικασίας όσον αφορά της εισαγωγές των προϊόντων αυτών, καταγωγής Γιουγκοσλαβίας, Ρουμανίας και Ουγγαρίας. Η συμπληρωματική καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και ως προς την υλική ζημία που προέκυψε, τα οποία θεωρήθηκαν επαρκή για να δικαιολογήσουν την επέκταση της διαδικασίας.  (4) Κατά συνέπεια, η Επιτροπή γνωστοποίησε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3) την επέκταση της διαδικασίας αντιντάμπινγκ όσον αφορά τις εισαγωγές των ανωτέρω αναφερομένων προϊόντων, καταγωγής Γιουγκοσλαβίας, Ρουμανίας και Ουγγαρίας.  (5) Η Επιτροπή ενημέρωσε επίσημα επί του θέματος τους ενδιαφερομένους εξαγωγείς και εισαγωγείς, καθώς και τους αντιπροσώπους της εξάγουσας χώρας και τους καταγγέλλοντες για την κίνηση και  την επέκταση της διαδικασίας και έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση.  Όλοι οι εξαγωγείς, καθώς και ορισμένοι εισαγωγείς γνωστοποίησαν γραπτώς τις απόψεις τους. Επιπλέον, όλοι οι εξαγωγείς και αντιπρόσωποι της εξάγουσας χώρας ζήτησαν και τους παραχωρήθηκε ακρόαση από την Επιτροπή.  (6) Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες και προέβη σε επιτόπια έρευνα στις εγκαταστάσεις των:  α) Παραγωγοί της Κοινότητας:  LICO-Sportschuhfabriken, Link & Co. GmbH,  Lichtenfels-Schney, Ομοσπονδιακή Δημοκρατία της Γερμανίας·  β) Εισαγωγείς:  - Hanns Balzer,  Lauterbach, Ομοσπονδιακή Δημοκρατία της Γερμανίας,  - Chemotrade GmbH,  Augsburg, Ομοσπονδιακή Δημοκρατία της Γερμανίας,  - Tiger, Sport, Becker KG,  Augsburg, Ομοσπονδιακή Δημοκρατία της Γερμανίας,  - Wintersport Leerdam BV,  Leerdam, Ολλανδία·  γ) Εξαγωγείς:  VIKO OOUR Inkotrade,  Varazdin, Γιουγκοσλαβία.  Η έρευνα ως προς την ύπαρξη ντάμπινγκ κάλυψε για τις εισαγωγές από την Τσεχοσλοβακία την περίοδο από 1ης Φεβρουαρίου 1983 μέχρι 31 Ιανουαρίου 1984, και για τις υπόλοιπες εισαγωγές την περίοδο από 1ης Αυγούστου 1983 μέχρι 31 Ιουλίου 1984.  Β. Κανονική αξία  (7) Η κανονική αξία για τις γιουγκοσλαβικές εξαγωγές καθορίστηκε με βάση τις εγχώριες τιμές των παραγωγών της Γιουγκοσλαβίας που έκαναν εξαγωγές προς την ΕΟΚ.  (8) Προκειμένου να προσδιορίσει αν οι εισαγωγές από τη Ρουμανία, την Τσεχοσλοβακία και την Ουγγαρία αποτέλεσαν αντικείμενο ντάμπινγκ, η Επιτροπή έλαβε υπόψη το γεγονός ότι πρόκειται για χώρες που έχουν οικονομία κρατικά ελεγχόμενη και, ως εκ τούτου, όφειλε να προσδιορίσει την πρακτική ντάμπινγκ με βάση την κανονική αξία σε χώρα με οικονομία αγοράς. Ο καταγγέλλων πρότεινε την αγορά της Γιουγκοσλαβίας. Οι εξαγωγείς δεν προέβαλαν καμία αντίρρηση ως προς την πρόταση αυτή.  (9) Η Επιτροπή εξέτασε την πρόταση αυτή και έκρινε ότι η Γιουγκοσλαβία δεν διαφέρει σε μεγάλο βαθμό από τις υπόλοιπες χώρες εξαγωγής όσον αφορά τις συνθήκες και τον όγκο παραγωγής. Η Επιτροπή κατέληξε, συνεπώς, στο συμπέρασμα ότι είναι πρόσφορο να καθοριστεί η κανονική αξία με βάση τις τιμές πώλησης στη γιουγκοσλαβική αγορά.  Γ. Τιμή εξαγωγής  (10) Οι τιμές εξαγωγής καθορίστηκαν με βάση τις πράγματι πληρωθείσες ή πληρωτέες τιμές των προϊόντων που έχουν εξαχθεί προς την Κοινότητα.  Δ. Σύγκριση  (11) Κατά τη σύγκριση της κανονικής αξίας με τις τιμές εξαγωγής, Η Επιτροπή έλαβε υπόψη, όπου έκρινε κατάλληλο, τις διαφορές που επιδρούν στη δυνατότητα σύγκρισης των τιμών. Ιδιαίτερα λήφθηκε υπόψη ότι για ένα τμήμα των εισαγωγών από τη Γιουγκοσλαβία, Ρουμανία και Τσεχοσλοβακία τέθηκαν στη διάθεση των εξαγωγέων δωρεάν εκ μέρους των εισαγωγέων σιδηρόβεργες, πρόκες, τσιγκέλια και μεταλλικοί δακτύλιοι για την κατασκευή τω παγοπέδιλων.  Εξάλλου, κατά τη σύγκριση λήφθηκαν υπόψη οι διαφορές στις συνθήκες πώλησης, και μάλιστα έγιναν ανάλογες διορθώσεις ώστε να καταστεί δυνατή η σύγκριση των τιμών εξαγωγής με την κανονική αξία στο ίδιο στάδιο εμπορίας.  Οι συγκρίσεις αυτές έγιναν στην περίπτωση της Γιουγκοσλαβίας στο στάδιο «εκ του εργοστασίου» και στις άλλες περιπτώσεις στο στάδιο «ελεύθερο στα σύνορα της χώρας εξαγωγής» για κάθε συγκεκριμένη συναλλαγή.  Ε. Περιθώρια ντάμπινγκ  (12) Η ανωτέρω προκαταρκτική εξέταση των γεγονότων αποδεικνύει την ύπαρξη ντάμπινγκ όσον αφορά τις εισαγωγές παγοπέδιλων καταγωγής Γιουγκοσλαβίας, Ρουμανίας, Τσεχοσλοβακίας και Ουγγαρίας, όπου το περιθώριο ντάμπινγκ είναι ίσο προς το ποσό κατά το οποίο η κανονική αξία, όπως έχει καθοριστεί, υπερβαίνει την τιμή εξαγωγής προς την Κοινότητα.  Τα περιθώρια αυτά ποικίλλουν σημαντικά ανάλογα με τη συναλλαγή και τον εξαγωγέα, ενώ τα μέσα σταθμισμένα περιθώρια για καθένα από τους εξαγωγείς που αφορούσε η έρευνα είναι τα παρακάτω:  Γιουγκοσλαβία 22,7 %  Ρουμανία, 17,6 %  Τσεχοσλοβακία 60,0 %  Ουγγαρία 8,6 %.  ΣΤ. Ζημία  (13) Όσον αφορά τη ζημία ντάμπινγκ, τα διαθέσιμα αποδεικτικά στοιχεία της Επιτροπής δείχνουν ότι οι εισαγωγές στην Κοινότητα παγοπέδιλων κατα γωγής Τσεχοσλοβακίας, Γιουγκοσλαβίας, Ρουμανίας και Ουγγαρίας, από 648 000 ζεύγη κατά το 1980 μειώθηκαν σε 252 000 ζεύγη το 1983 και σε 48 000 ζεύγη κατά το πρώτο εξάμηνο του 1984. Οι εισαγωγές από τις χώρες αυτές στην Ομοσπονδιακή Δημοκρατία της Γερμανίας, το περισσότερο ζημιωθέν κράτος μέλος, μειώθηκαν από 348 000 ζεύγη κατά το 1980 σε 151 000 ζεύγη κατά το 1983 και σε 14 000 ζεύγη κατά το πρώτο εξάμηνο του 1984.  Οι εξαγωγές της Τσεχοσλοβακίας στην Κοινότητα ήταν 139 000 ζεύγη το 1980, 140 000 ζεύγη το 1983 και 35 000 ζεύγη κατά το πρώτο εξάμηνο του 1984. Οι εισαγωγές από τις τρεις άλλες ενδιαφερόμενες χώρες μειώθηκαν σημαντικά. Έτσι, από το 1980 μέχρι το 1983, οι εισαγωγές για τη Γιουγκοσλαβία από 171 000 ζεύγη έφθασαν τα 54 000 ζεύγη, για τη Ρουμανία από 286 000 ζεύγη έφθασαν τα 44 000 ζεύγη και για την Ουγγαρία από 53 000 ζεύγη έφθασαν τα 14 000 ζεύγη. Οι εισαγωγές των προϊόντων αυτών από τις τρεις εν λόγω χώρες στην Κοινότητα έφθασαν, κατά το πρώτο εξάμηνο του 1984, τις 13 000 ζεύγη.  (14) Η κατανάλωση παγοπέδιλων στην Κοινότητα, από 1,7 εκατομμύρια ζεύγη κατά το 1980 έφθασε τα 500 000 ζεύγη κατά το 1983, κατά τρόπο ώστε οι εισαγωγές των προϊόντων αυτών από την Τσεχοσλοβακία, Γιουγκοσλαβία, Ρουμανία και Ουγγαρία, παρά τη μείωση σε απόλυτους αριθμούς, αύξησαν το μερίδιο της αγοράς τους στην Κοινότητα από 38,1 % κατά το 1980 σε 50 % κατά το 1983.  Η αύξηση αυτή οφείλεται στην αύξηση του μεριδίου της αγοράς των τσεχοσλοβακικών εισαγωγών, οι οποίες από 8,2 % κατά το 1980 έφθασαν το 27,8 % κατά το 1983. Τα μερίδια της αγοράς εισαγωγών από τη Ρουμανία και την Ουγγαρία, κατά το ίδιο χρονικό διάστημα, από 16,9 % μειώθηκαν σε 8,7 % και από 3,1 % σε 2,8 %. Οι γιουγκοσλαβικές εισαγωγές, σε σύγκριση με τη συνολική κατανάλωση στην Κοινότητα, από 10,1 % κατά το 1980 έφθασαν το 10,7 % κατά το 1983. Οι εισαγωγές αυτές αφορούσαν κυρίως τη γερμανική αγορά, όπου το μερίδιό τους, από 23,8 % κατά το 1980, έφθασε το 19 % κατά το 1983.  (15) Κατά τη διαπίστωση της ζημίας που προκλήθηκε στον κλάδο της κοινοτικής παραγωγής από τις εισαγωγές που αποτελούν αντικείμενο ντάμπινγκ, η Επιτροπή έλαβε υπόψη ότι ο καταγγέλλων, η παραγωγή του οποίου σε παγοπέδιλα υπερβαίνει το 90 % της κοινοτικής παραγωγής, πραγματοποίησε και ο ίδιος εισαγωγές προϊόντων που αποτελούν αντικείμενο ντάμπινγκ από την Τσεχοσλοβακία. Όπως προκύπτει από το άρθρο 4 παράγραφος 5 του κανονισμού (ΕΟΚ) αριθ. 2176/84, το γεγονός ότι ένας κοινοτικός παραγωγός εισάγει προϊόντα που αποτελούν αντικείμενο ντάμπινγκ δεν σημαίνει ότι εξαιρείται από την έρευνα για ζημία.  Στη συγκεκριμένη περίπτωση, η Επιτροπή όφειλε να λάβει υπόψη και τα ακόλουθα ιδιαίτερα χαρακτηριστικά: Ο καταγγέλλων μπόρεσε να αυξήσει το μερίδιο της αγοράς της δικής του παραγωγής (δηλαδή χωρίς να ληφθούν υπόψη τα υπόλοιπα προϊόντα) από 7,8 % κατά το 1981 σε 18,2 % κατά το 1982. Ανεξάρτητα από τα παραπάνω, ο καταγγέλων εισήγαγε τακτικά κατά τα έτη 1980 έως 1983 σημαντικές ποσότητες των εν λόγω προϊόντων από την Τσεχοσλοβακία. Οι περισσότερες εισαγωγές έγιναν κατά το 1983, έτος κατά το οποίο πραγματοποιήθηκε κυρίως η έρευνα, και ανέρχονταν σε 208, με βάση το 1980 και δείκτη 100. Ο καταγγέλλων αύξησε τις εισαγωγές του από το 1982 έως το 1983 κατά 85 %, αν και το μερίδιο της αγοράς της δικής του παραγωγής στην Κοινότητα, όπως προαναφέρθηκε, είχε διπλασιαστεί κατά το προηγούμενο έτος. Ως εκ τούτου, κατά το διάστημα της διεξαγωγής της έρευνας, ο καταγγέλλων αποτελούσε τον μεγαλύτερο εισαγωγέα παγοπέδιλων καταγωγής Τσεχοσλοβακίας στη Γερμανία. Εξάλλου, ο καταγγέλλων περιλαμβανόταν μεταξύ των γερμανών αγοραστών με τις χαμηλότερες τιμές. Δεν θα ήταν λοιπόν πρόσφορο στη συγκεκριμένη περίπτωση να συμπεράνουμε ότι ο καταγγέλλων με το να αυξάνει συνεχώς τις εξαγωγές των προϊόντων σε τιμές ντάμπινγκ, απλώς προστάτευε το μερίδιό του στην αγορά εναντίον της πρακτικής ντάμπινγκ από Τσεχοσλοβακία. Έχοντας υπόψη τα παραπάνω, η Επιτροπή θεωρεί ότι είναι πρόσφορο να περιορίσει στους υπόλοιπους κοινοτικούς παραγωγούς την έρευνα για τις επιπτώσεις των τσεχοσλοβακικών εισαγωγών σ' ένα κλάδο της κοινοτικής παραγωγής.  (16) Η Επιτροπή, κατά τη διάρκεια της έρευνας, δεν έλαβε καμία πληροφορία από τους υπόλοιπους παραγωγούς της Κοινότητας. Ως εκ τούτου, η Επιτροπή κατέληξε στο συμπέρασμα ότι οι εισαγωγές παγοπέδιλων καταγωγής Τσεχοσλοβακίας δεν προκάλεσαν ζημία σ' ένα κλάδο της κοινοτικής παραγωγής.  (17) Όσον αφορά τη ζημία που προκλήθηκε στο σύνολο της κοινοτικής παραγωγής από τις εισαγωγές που αποτελούν αντικείμενο ντάμπινγκ παγοπέδιλων καταγωγής Γιουγκοσλαβίας, Ρουμανίας και Ουγγαρίας, η Επιτροπή διαπίστωσε ότι οι εισαγωγές από τις τρείς αυτές χώρες, στο σύνολό τους, από 509 000 ζεύγη κατά το 1980 μειώθηκαν σε 112 000 ζεύγη κατά το 1983. Κατά το χρονικό διάστημα της έρευνας εισάχθηκαν στην Κοινότητα 28 682 ζεύγη από τη Γιουγκοσλαβία, 14 600 ζεύγη από τη Ρουμανία και 13 281 ζεύγη από την Ουγγαρία. Το μερίδιο της αγοράς των εισαγωγών από τις τρεις αυτές χώρες για την Κοινότητα μειώθηκε από 29,9 % κατά το 1980 σε 22,3 % κατά το 1983. (18) Από τα στοιχεία της Επιτροπής, προκύπτει ακόμα ότι τα παγοπέδιλα που εισάχθηκαν στην Κοινότητα από τις τρεις αυτές χώρες πωλήθηκαν στις ίδιες ή σε υψηλότερες τιμές από εκείνες στις οποίες πρόσφερε ο καταγγέλλων τα προϊόντα του, καταγωγής Τσεχοσλοβακίας, που αποτελούν αντικείμενο ντάμπινγκ. Ωστόσο, δεν μπόρεσε να διαπιστωθεί όσον αφορά τις εισαγωγές από τη Γιουγκοσλαβία, Ρουμανία και Ουγγαρία, μείωση της τιμής των ομοειδών προϊόντων στην Κοινότητα.  (19) Όσον αφορά τις επιπτώσεις των εισαγωγών που αποτελούν αντικείμενο ντάμπινγκ στον κλάδο της κοινοτικής βιομηχανίας, η Επιτροπή ανακοίνωσε ότι η κοινοτική παραγωγή παγοπέδιλων μεταξύ του 1980 και του 1983 μειώθηκε κατά 45 %. Η διάθεση του εν λόγω προϊόντος -λαμβανομένων υπόψη των προϊόντων που έχουν εισαχθεί- μειώθηκε, ωστόσο, μόνο κατά 5 %. Λόγω της σημαντικής μείωσης της κατανάλωσης που προαναφέρθηκε, από το 1980 μπόρεσε ο μεγαλύτερος κοινοτικός παραγωγός να αυξήσει το μερίδιο της αγοράς του κατά 12,8 % μεταξύ του 1980 και 1983. Έτσι σημειώθηκε στη γερμανική αγορά αύξηση από 12,6 % κατά το 1980 σε 38 % το 1983.  (20) Έχοντας υπόψη την κατάσταση αυτή η Επιτροπή κατέληξε στο συμπέρασμα ότι οι εισαγωγές που αποτελούν αντικείμενο ντάμπινγκ, καταγωγής Γιουγκοσλαβίας, Ρουμανίας και Ουγγαρίας δεν προκάλεσαν σημαντική ζημία στον σχετικό κλάδο παραγωγής της Κοινότητας.  Ζ Περάτωση της διαδικασίας  (21) Υπό τις συνθήκες αυτές περατώνεται η διαδικασία αντιντάμπινγκ όσον αφορά τις εισαγωγές ορισμένων υποδημάτων με προσαρμοσμένα παγοπέδιλα, καταγωγής Τσεχοσλοβακίας, Γιουγκοσλαβίας, Ρουμανίας και Ουγγαρίας.  (22) Η Συμβουλευτική Επιτροπή δεν προέβαλε αντιρρήσεις ως προς τη λύση αυτή,  ΑΠΟΦΑΣΙΖΕΙ:  Άρθρο μόνο  Περατώνεται η διαδικασία αντιντάμπινγκ όσον αφορά τις εισαγωγές ορισμένων υποδημάτων με προσαρμοσμένα παγοπέδιλα, καταγωγής Τσεχοσλοβακίας, Γιουγκοσλαβίας, Ρουμανίας και Ουγγαρίας.  Βρυξέλλες, 18 Φεβρουαρίου 1985.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. C 55 της 28. 2. 1984, σ. 3.  (3) ΕΕ αριθ. C 204 της 3. 8. 1984, σ. 4.


title: 2014/421/ΕΕ: Απόφαση του Συμβουλίου, της 23ης Ιουνίου 2014 , σχετικά με τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής η οποία συστάθηκε με τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, της 14ης Μαΐου 1973 , όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

text:
               3.7.2014

               EL

               Επίσημη Εφημερίδα της Ευρωπαϊκής Ένωσης

               L 196/15

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουνίου 2014
   σχετικά με τη θέση που πρέπει να λάβει η Ευρωπαϊκή Ένωση στο πλαίσιο της Μεικτής Επιτροπής η οποία συστάθηκε με τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, της 14ης Μαΐου 1973, όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

      (2014/421/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1) (η «συμφωνία») αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (το «πρωτόκολλο 3»).

               (2)

               Η περιφερειακή σύμβαση για πανευρωμεσογειακούς προτιμησιακούς κανόνες καταγωγής (2) (η «σύμβαση») θεσπίζει διατάξεις σχετικά με την καταγωγή των προϊόντων που αποτελούν αντικείμενο εμπορίου στο πλαίσιο συναφών συμφωνιών που έχουν συναφθεί μεταξύ των συμβαλλόμενων μερών.

               (3)

               Η Ένωση και η Νορβηγία υπέγραψαν τη σύμβαση στις 15 Ιουνίου 2011.

               (4)

               Η Ένωση και η Νορβηγία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 9 Νοεμβρίου 2011, αντίστοιχα. Κατά συνέπεια, κατ' εφαρμογή του άρθρου 10 παράγραφος 3, η σύμβαση τέθηκε σε ισχύ, για την Ένωση και για τη Νορβηγία, την 1η Μαΐου 2012 και την 1η Ιανουαρίου 2012, αντίστοιχα.

               (5)

               Το άρθρο 6 της σύμβασης προβλέπει ότι κάθε συμβαλλόμενο μέρος λαμβάνει τα απαιτούμενα μέτρα για να εξασφαλίσει την αποτελεσματική εφαρμογή της σύμβασης. Για τον σκοπό αυτό, η Μεικτή Επιτροπή η οποία συστάθηκε με τη συμφωνία θα πρέπει να εκδώσει απόφαση που αντικαθιστά το πρωτόκολλο 3 με νέο πρωτόκολλο, το οποίο, όσον αφορά τους κανόνες καταγωγής, παραπέμπει στη σύμβαση.

               (6)

               Η θέση της Ένωσης στο πλαίσιο της Μεικτής Επιτροπής θα πρέπει, κατά συνέπεια, να βασισθεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής η οποία συστάθηκε με τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, όσον αφορά την αντικατάσταση του πρωτοκόλλου 3 της εν λόγω συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής, βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση.
   Αλλαγές ήσσονος σημασίας στο σχέδιο απόφασης μπορούν να συμφωνούνται από τους αντιπροσώπους της Ένωσης στη Μεικτή Επιτροπή χωρίς περαιτέρω απόφαση του Συμβουλίου.
   Άρθρο 2
   Η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.

   Άρθρο 3
   Η παρούσα απόφαση αρχίζει να ισχύει την ημερομηνία έκδοσής της.

      Λουξεμβούργο, 23 Ιουνίου 2014.

            Για το Συμβούλιο

            Η Πρόεδρος

         C. ASHTON

      (1)  ΕΕ L 171 της 27.6.1973, σ. 2.

      (2)  ΕΕ L 54 της 26.2.2013, σ. 4.

      ΣΧΕΔΙΟ
      ΑΠΟΦΑΣΗ αριθ. […] ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΝΟΡΒΗΓΙΑΣ
      της […]
      για την τροποποίηση του πρωτοκόλλου 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
      Η ΜΕΙΚΤΉ ΕΠΙΤΡΟΠΉ,
      Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, που υπεγράφη στις Βρυξέλλες στις 14 Μαΐου 1973 (1) (η «συμφωνία»), και ιδίως το άρθρο 11,
      Έχοντας υπόψη το πρωτόκολλο 3 της συμφωνίας, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας (2) (το «πρωτόκολλο 3»),
      Εκτιμώντας τα ακόλουθα:

                  (1)

                  Το άρθρο 11 της συμφωνίας αναφέρεται στο πρωτόκολλο 3 το οποίο καθορίζει τους κανόνες καταγωγής και προβλέπει τη σώρευση της καταγωγής μεταξύ της ΕΕ, της Νορβηγίας, της Ελβετίας (συμπεριλαμβανομένου του Λιχτενστάιν), της Ισλανδίας, της Τουρκίας, των Νήσων Φερόε και των συμμετεχόντων στη Διαδικασία της Βαρκελώνης (3).

                  (2)

                  Το άρθρο 39 του πρωτοκόλλου 3 προβλέπει ότι η Μεικτή Επιτροπή που προβλέπεται στο άρθρο 29 της συμφωνίας μπορεί να αποφασίσει να τροποποιήσει τις διατάξεις του παρόντος πρωτοκόλλου.

                  (3)

                  Σκοπός της περιφερειακής σύμβασης για πανευρωμεσογειακούς προτιμησιακούς κανόνες καταγωγής (4) («η σύμβαση») είναι να αντικαταστήσει τα ισχύοντα πρωτόκολλα για τους κανόνες καταγωγής μεταξύ των χωρών της πανευρωμεσογειακής ζώνης με ενιαία νομοθετική πράξη.

                  (4)

                  Η ΕΕ και η Νορβηγία υπέγραψαν τη σύμβαση στις 15 Ιουνίου 2011.

                  (5)

                  Η ΕΕ και η Νορβηγία κατέθεσαν τα έγγραφα αποδοχής τους στον θεματοφύλακα της σύμβασης, στις 26 Μαρτίου 2012 και στις 9 Νοεμβρίου 2011, αντίστοιχα. Ως εκ τούτου, κατ' εφαρμογή του άρθρου 10 παράγραφος 3, η σύμβαση τέθηκε σε ισχύ, τόσο για την ΕΕ όσο και για τη Νορβηγία, την 1η Μαΐου 2012 και την 1η Ιανουαρίου 2012, αντίστοιχα.

                  (6)

                  Η σύμβαση ενέταξε στην πανευρωμεσογειακή ζώνη σώρευσης καταγωγής τους συμμετέχοντες στη διαδικασία σταθεροποίησης και σύνδεσης.

                  (7)

                  Όταν η μετάβαση προς τη σύμβαση δεν πραγματοποιείται ταυτόχρονα για όλα τα συμβαλλόμενα μέρη στο πλαίσιο της ζώνης σώρευσης, τούτο δεν θα πρέπει να οδηγεί σε λιγότερο ευνοϊκή κατάσταση από εκείνη που ίσχυε προηγουμένως στο πλαίσιο του πρωτοκόλλου.

                  (8)

                  Το πρωτόκολλο 3 της συμφωνίας θα πρέπει, επομένως, να τροποποιηθεί προκειμένου να γίνει αναφορά στη σύμβαση,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το πρωτόκολλο 3 της συμφωνίας σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.

         Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      Εφαρμόζεται από την 1η Σεπτεμβρίου 2014.

         […]

               Για τη Μεικτή Επιτροπή

               Ο Πρόεδρος

            …

         (1)  ΕΕ L 171 της 27.6.1973, σ. 2.

         (2)  ΕΕ L 117 της 2.5.2006, σ. 2.

         (3)  Αλγερία, Αίγυπτος, Ισραήλ, Ιορδανία, Λίβανος, Μαρόκο, Παλαιστίνη, Συρία και Τυνησία.

         (4)  ΕΕ L 54 της 26.2.2013, σ. 4.

      ΠΑΡΑΡΤΗΜΑ

         Πρωτόκολλο 3

         σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

      Άρθρο 1
      Ισχύοντες κανόνες καταγωγής
      Για τον σκοπό της εφαρμογής της παρούσας συμφωνίας, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) (η «σύμβαση»).
      Όλες οι παραπομπές στη «συναφή συμφωνία» στο προσάρτημα Ι και στις σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής νοούνται ως παραπομπές στην παρούσα συμφωνία.
      Άρθρο 2
      Διευθέτηση διαφορών
      Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος Ι της σύμβασης, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργεια του ελέγχου, υποβάλλονται στη Μεικτή Επιτροπή.
      Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
      Άρθρο 3
      Τροποποιήσεις του πρωτοκόλλου
      Η Μεικτή Επιτροπή μπορεί να αποφασίσει να τροποποιήσει τις διατάξεις του παρόντος πρωτοκόλλου.
      Άρθρο 4
      Αποχώρηση από τη σύμβαση
      1.   Εάν είτε η ΕΕ είτε η Νορβηγία γνωστοποιήσει γραπτώς στον θεματοφύλακα της σύμβασης την πρόθεσή της να αποχωρήσει από τη σύμβαση σύμφωνα με το άρθρο 9, η ΕΕ και η Νορβηγία αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της παρούσας συμφωνίας.
      2.   Μέχρι την έναρξη ισχύος των εν λόγω κανόνων καταγωγής που αποτέλεσαν πρόσφατα αντικείμενο διαπραγματεύσεων, οι κανόνες καταγωγής που περιλαμβάνονται στο προσάρτημα Ι και, ενδεχομένως, οι σχετικές διατάξεις του προσαρτήματος ΙΙ της σύμβασης, που εφαρμόζονταν τη στιγμή της αποχώρησης, εξακολουθούν να εφαρμόζονται στην παρούσα συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα Ι και, ενδεχομένως, οι σχετικές διατάξεις του προσαρτήματος ΙΙ της σύμβασης, νοούνται κατά τρόπο που επιτρέπει τη διμερή σώρευση μόνο μεταξύ της ΕΕ και της Νορβηγίας.
      Άρθρο 5
      Μεταβατικές διατάξεις — σώρευση
      1.   Παρά το άρθρο 3 του προσαρτήματος Ι της σύμβασης, οι κανόνες σχετικά με τη σώρευση που προβλέπεται στα άρθρα 3 και 4 του πρωτοκόλλου 3 της συμφωνίας, όπως τροποποιήθηκε με την απόφαση αριθ. 1/2005 της Μεικτής Επιτροπής ΕΕ-Νορβηγίας της 20ής Δεκεμβρίου 2005 (2), εξακολουθούν να εφαρμόζονται μεταξύ της ΕΕ και της Νορβηγίας, έως ότου η σύμβαση τεθεί σε εφαρμογή όσον αφορά όλα τα συμβαλλόμενα μέρη που απαριθμούνται στα άρθρα 3 και 4 του πρωτοκόλλου 3 της συμφωνίας.
      2.   Παρά το άρθρο 16 παράγραφος 5 και το άρθρο 21 παράγραφος 3 του προσαρτήματος Ι της σύμβασης, σε περίπτωση που η σώρευση αφορά μόνο τα κράτη της ΕΖΕΣ, τις Νήσους Φερόε, την ΕΕ, την Τουρκία και τους συμμετέχοντες στη διαδικασία σταθεροποίησης και σύνδεσης, η απόδειξη της καταγωγής μπορεί να είναι πιστοποιητικό κυκλοφορίας εμπορευμάτων EUR.1 ή δήλωση καταγωγής.

         (1)  ΕΕ L 54 της 26.2.2013, σ. 4.

         (2)  ΕΕ L 117 της 2.5.2006, σ. 2.


Avis juridique important

|

41988D0652

88/652 ΕΚΑΧ: Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου και της Επιτροπής της 21ης Δεκεμβρίου 1988 για την παράταση του καθεστώτος που εφαρμόζεται στις εμπορικές συναλλαγές με τη Γιουγκοσλαβία για τα προϊόντα που υπάγονται στη συνθήκη ΕΚΑΧ

Επίσημη Εφημερίδα αριθ. L 367 της 31/12/1988 σ. 0078 - 0078

ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ  της 21ης Δεκεμβρίου 1988  για την παράταση του καθεστώτος που εφαρμόζεται στις εμπορικές συναλλαγές με τη Γιουγκοσλαβία για τα  προϊόντα που υπάγονται στη συνθήκη ΕΚΑΧ  ( 88/652/ΕΚΑΧ )  ( 88/652/ΕΚΑΧ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  Εκτιμώντας :  ότι το πρώτο στάδιο του καθεστώτος που εφαρμόζεται στις εμπορικές συναλλαγές όπως προβλέπεται από τη συμφωνία μεταξύ των κρατών μελών της Ευρωπαϊκής Κοινότητας Άνθρακα και Χάλυβα, αφενός, και της Ομόσπονδης Σοσιαλιστικής Δημοκρατίας της Γιουγκοσλαβίας,  αφετέρου, που υπογράφηκε στο Βελιγράδι στις 2 Απριλίου 1980 ( 1 ), έληξε στις 31 Μαρτίου 1988 -  ότι, έως ότου συναφθεί και αρχίσει να ισχύει το πρωτόκολλο με το οποίο θα καθορίζεται, μετά την ημερομηνία αυτή, το καθεστώς των εμπορικών συναλλαγών με τη Γιουγκοσλαβία για τα προϊόντα που υπάγονται στη συνθήκη ΕΚΑΧ, θα πρέπει να παραταθεί το καθεστώς  που εφαρμόζει η Κοινότητα σήμερα με βάση αυτή τη συμφωνία,  ΑΠΟΦΑΣΙΖΟΥΝ :    Άρθρο 1   Το εμπορικό καθεστώς που θεσπίζεται με το άρθρο 3 της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα, αφενός, και της Ομόσπονδης Σοσιαλιστικής Δημοκρατίας της Γιουγκοσλαβίας, αφετέρου, που υπογράφηκε στο  Βελιγράδι στις 2 Απριλίου 1980, εξακολουθεί να εφαρμόζεται έως ότου αρχίσει να ισχύει το πρωτόκολλο με το οποίο θα καθορίζεται, σύμφωνα με το άρθρο 12 της συμφωνίας αυτής, το μελλοντικό καθεστώς των εμπορικών συναλλαγών .  Άρθρο 2   Η παρούσα απόφαση αρχίζει να ισχύει την 1η Ιανουαρίου 1989 .   Τα κράτη μέλη και η Επιτροπή λαμβάνουν τα απαραίτητα μέτρα για την εκτέλεση της παρούσας απόφασης .  Βρυξέλλες, 21 Δεκεμβρίου 1988 .   Εξ ονόματος των κυβερνήσεων  των κρατών μελών  Η Πρόεδρος  Β . ΠΑΠΑΝΔΡΕΟΥ    Για την Επιτροπή  Jacques DELORS    ( 1 ) ΕΕ αριθ . L 41 της 14 . 2 . 1983, σ . 113 .